
Babad Bêdhahipun Ing Mangir, Sasrawinata, 1922, #930 


Katalog : Babad Bêdhahipun Ing Mangir, Sasrawinata, 1922, #930 
Sambung : - 
Punika Sêrat Babad Bêdhahipun ing Mangir 


Babad Bêdhahipun Ing Mangir ahh 
Sasrawinata 


Anyariyosakên duk Kyai Wanabaya, kêpanggihipun kalayan Radèn Ajêng 
Pêmbayun, ngantos dumugi pêjahipun wontên ing Matawis. 


Kapêthik sarta kaewahan dening Radèn Wadana Sasrawinata, abdi dalêm 
Ingkang Sinuhun Kangjêng Sultan ing Ngayogyakarta Adiningrat. 


Kaêcap ing kantor pangêcapanipun tuwan G. C. T. van Dhorêp èn Ko ing 
nagari Samarang - Surabaya taun 1922 


sei 
Punika Sêrat Babad Bêdhahipun ing Mangir 


Anyariyosakên duk Kyai Wanabaya, kêpanggihipun kalayan Radèn Ajêng 
Pêmbayun, ngantos dumugi pêjahipun wontên ing Matawis. 


Kapêthik sarta kaewahan dening Radèn Wadana Sasrawinata, abdi dalêm 
Ingkang Sinuhun Kangjêng Sultan ing Ngayogyakarta Adiningrat. 


Kaêcap ing kantor pangêcapanipun tuwan G. C. T. van Dhorêp èn Ko ing 
Samarang - Surabaya 1922 

aa Ya 
1. Mêgatruh 


1. pujaning srat sinawung sêkar mêgatruh | truhing tyas manuksmèng 
gêndhing | gêndhing rarasing pangimur | pangimuring manah kingkin | 
kingkin kakênan wiraos || 

2. wiraose srat babad cariyosipun | anênggih Ki Agêng Mangir | Wanabaya 
namanipun | kang dahat mêmuja ing sih- | ira Hyang Suksma katongton || 


3. awit saking gadhah pusaka kêlangkung | waos dhapur Barukuping | 
langkung agêng manahipun | tan purun karèh narpati | tyas bêguguk 
nguthawaton || 


4. pambêk wêntar kuwawa kyat sura digung | tan purun seba sang aji | ing 
Pajang kala rumuhun | nganti prapta jaman mangkin | Mataram gumanti 
katong || 


5. datan purun nyêmbah panjênêngan ratu | kulawangsane prasami | 
kang mêngka dadya pangimur | sangêt dènira ngaturi | sowan na 
Mataram katong || 


6. kiwa têngên nagari sampun tumêlung | atur rêruba paniwi | Kêdhu 
Bagêlèn Madiun | Jêpara Kadhiri Pathi | Pajang Sêmarang sumaos || 


7. mring Mataram bulubêktènipun katur | pan namung kantun ing ngriki | 
kang dèrèng sumuyut ratu | mêkèwêt [mêkè...] 


sss iss 
[...wêt] tur bawah alit | kirang prayogi katongton || 


8. salêrêse ngriki kabawah Matarum | ngêndêlkên punapa kyai | kawon 
ing sabarangipun | kawon wadya kawon aji | sabarange sruwa kasor || 


9. sun pamèkkên katepan[1] mangrangsang gunung | cêcebol manggayuh 
langit | lir durèn kalawan timun | paran margine kuwawi | paduka lawan 
sang katong || 


10. ya ta Kyai Wanabaya nglingnya bêkuh | pan Allah kang duwe bumi | 
ingsun suwita Hyang Agung | tan ngawula Senapati | jêr padha titahing 
Manon || 


Babad Bêdhahipun Ing Mangir Pa 
Sasrawinata 


11. ingsun namung ngukuhi duk purwanipun | gone cakal bakal kyai | 
kang suwargi bubak macul | tan nyênyambat liyan janmi | rêkasa têmah 
dadi gon || 


12. lan ingsun tan nêja nyikarani ratu | sun tan nêja dadi aji | jêr sun dudu 
waris ratu | apa kang ingucap malih | nging tan gêlêm karèh ingong || 


13. iya marang sakpêpadhaning tumuwuh | nanging sun pratignya 
mangkin | sun gêlêm nyêmbah mangulun | mring sakpêpadhaning janmi | 
yèn ana janma kang tanggon || 


14. anadhahi marang pucuke tumbakku | tumbakku Ki Barukuping | 


insa D as 


wasiyate lêluhurku | kulawangsane prasami | jêntung tan kêna miraos || 


15. sabên mangap arsa ngrarêpa umatur | cinêgatan sabda runtik | 
cinêndhak caritanipun | Ki Agêng Mangir ngêmasi | putrane ingkang 
gumantos || 


16. sabarange tan siwah sudarmanipun | nama myang têtêp nglungguhi | 
ing Mangir sadayanipun | mangke malah angungkuli | panbêke[2] lan 
kang wus layon || 


17. maksih anom warnane sêrada bagus | baranyak ladak nylakênthing | 
jêr bèdhèk kêladuk bêsus | wus jaka sêpuh kang wanci | keringan 
sêsamaning wong || 


18. Wangkit Praga mangalor Mlarang kawêngku | mangidul Tandhês 
pasisir | mangalor prapta ing Bantul | kang wus samya mangèstuti | mring 
Mangir môncapat golong || 


19. rina wêngi kasukanira anutug | biyunge sing pakêr nguni | bêguguk 
tan purun ngulun | marang nagara Matawis | sêsumbar mitakuti wong || 

20. kunêng gantya sêkarêng ingkang kawuwus | Senapati Ngalaga Ji | ing 
Mataram kang amêngku | ri sêdhêng miyos tinangkil | pêpak upacara 
katong || 


21. ing paglaran sumewa gara supênuh | 
s2 gi 


pênuh rêsmining naya di | makilat tathit[3] abarung | tejamaya kumênyar 
sri | mangas kaprabawèng katong || 


22. busana bra sumirat gônda sumuluh | wus sebak mahendra sari | 
sarining raras sumawur | sênêning praja nglangêni | dumêling luhur 
katongton || 


23. pracinanel4] narendra rêmbêsing madu | trahing danawa rih yêkti | 
wijining tapa pinrês kung | kasub kasumbagèng bumi | palguna digbyèng 
palugon || 


24. sri narendra pinarak nèng sitiluhur | rumênggêp dhampar rukmadi | 
prabane pra mega santun | pating pêncorong kaèksi | lir sudama sèwu 
abyor || 


25. wahyuning sang yayah lir Bathara Wisnu | mangrêmpak Prabu Selardi 
| tuhu kêlamun piturun | pakuningrat tanah Jawi | jumênêng Mataram 
katong || 


26. sah ingayap sadhèrèk myang para sunu | Dipati Môndraka ngarsi | 
Jayasupônta Tumênggung | myang Martalaya Dipati | tênapi Tumênggung 
Bacor || 


27. Saradipa Dipati Pathi ing Kêdhu | Pajang Dêmak Sokawati | sumiwi 
ngayunan mulku | Senapati ngandika ris | paman Môndraka sun taros || 


28. aprakawis padhusunan Mangir niku | tita [ti...] 


OS Ae 

[...ta] tumêka ing mangkin | bêguguk tan purun ngulun | mêrdaya kêraton 
mami | yèn suwawi rinêbut rok || 


29. tinumpêsan sakbrayat lan wangsanipun | sipat lanang sampun kari | 
Dipati Môndraka matur | kawula botên suwawi | dèn sarèh karsa sang 
katong || 


30. nadyan ngalit tan kenging ginampil ripu | yèn lêpat anêrawasil[5] | 
karya risaking wadya gung | tur nistha jênênging mulki | amêngsah bêkêl 
bêbaon || 


31. ing rèh wontên kang dadya pakèwêtipun | gadhah pusaka ngajrihi | 
waos dhapuripun Baru | ampuhipun ngêlangkungi | tan kenging janma 
têguh tos || 


32. kêkulita têmbaga ingkang bêbalung | wêsi purasani tuwin | otot kawat 
kêre prunggu | katiban pucuking biring | balung gogrog awak bosok || 


33. timbalane nguni Sunan Ngadilangu | ingkang misik dhatêng mami | 
pun Mangir gamane punjul | tan kenging tinulak janmi | singa katiban 
anglayon || 


34. tur cinêtha dadya pusakaning ratu | kakêmbaranipun Kyai | Palèrèt ing 
benjingipun | pramila kang langkung rêmpit | binujuk alus kimawon || 


--- 8 --- 


35. lamun sampun kenging waosipun Baru | tan wontên malangatèni | 
sakarsa paduka mulku | kawula dhatêng mèstuti | sri nata ngandika alon || 


36. yèn mêkatên prayogi andika rêmbug | arjaning lampah kang pinrih | 
myang arjaning punggawa gung | kang tan nisthakkên narpati | nging 
kang masthi antuk yêktos || 


37. tur sandika Dipati Môndraka muwus | hèh ta kulup Mangkubumi | 
tuwin sira Singasantun | sêdene Martalaya di | kapriye rêmbug sun taros || 

38. Jêng Pangeran Mangkubumi alon matur | Dipati Martalaya twin | 
myang Pangeran Singasantun | sumôngga aturnya katri | sapangrèh ulun 
rumojong || 


39. Sang Dipati Mêndraka kala mêmatur | mring putra Jêng Senapati | yèn 
marêngi karsa mulku | duryat paduka sang suji | linurugna ing palugon || 


40. ngong pamèkkên ngambil mina jroning kêdhung | kang toya mêksiha 
wêning | ulamnya tutut kêcakup | mèsêm Kangjêng Senapati | ngartika 
sajroning batos || 


41. sri sudigbya jêngkar kondur angêdhatun | ginarêbêg para cèthi | 
mangangên-angên ing kalbu | 

kagurawa byating sandi | sarawuhirèng kudhaton || 


42. tata lênggah ingayap kang para arum | warnanên pasowan jawi | 
ambabat kêncêng tyasipun | bubaran samya miranti | saksikêpirèng 
palugon || 


43. duk samana Hyang Endracapa wus surup | rêsmining purnama ganti | 
manglela padhang sumrah rum | kumênyar rêsêp nglangêni | sang nata 
ngandika alon || 


44. mring Nyai Tumênggung Adisara wau | lumakua ingsun tuding | 
paman Môndaraka iku | timbalana dipun aglis | lumêbu mring jro kudhaton 


45. nêmbah lèngsèr Adisara sirèng ngayun | prapta Môndarakan panggih | 
canthika atata lungguh | kêlawan Sang Adipati | Adisara matur alon || 


46. jêngandika ngandikan putranta mulku | wontên pakarya kang dadi | 
gandrung wilanguning masbun | sarênga saklampah mami | Dipati 
Môndraka alon || 

47. sampun kerid tumamèng jroning kudhatun | rumantap ngayunan 
mulki | sang nata ngandika arum | hèh paman suwawi sami | andika 
kêlawan ingong || 


48. andugèkkên pirêmbug duk kala wau | pêpikir nèng siti [si...] 

[...ti] murti | sintên kang dadya panuju | rumusak dhatêng pun Mangir | 
kang mitadosi pakewoh || 


49. Sang Dipati Môndraka tandya umatur | yèn marêngi jeng sang aji | 
duryat paduka dyah ayu | Dèn Ajêng Pêmbayun nênggih | linampahna ing 
palugon || 


50. Martalaya kang môngka rumêksèng kewuh | kinèn dados dhalang 
gusti | kanthia lan kadangipun | Jayasupônta prasami | rumêksa putra 
sang sinom || 


51. lan pun Saradipa dados panjakipun | Tumênggung Bacor ywa kari | 
kang minôngka nabuh kêmpul | Saradipa kang ngêndhangi | Saradula 
nabuh kênong || 


52. Adisara dadosa panggêndèripun | dene kêmpule prayogi | Ki Bicak 
kinarya tunggul | putra paduka sang suji | dèn akua anak yêktos || 


53. sri narendra dahat kapanujon masbun | paman manira marêngi | hèh 
Adisara digupuh | timbalana Si Dipati | Martalaya mring kudhaton || 


54. Jasupônta Saradipa Si Tumênggung | Bacor Saradula aglis | sandika 
Adisara wus | kang tinimbalan wus kerid | prapta ngabyantara katong || 


55. sri 


KEN pi WAN 

sudigbya gupita cakcêma madu | sira nênêm ingsun tuding | sandi 
lumêksanèng kewuh | lan Si Adisara tuwin | sun gawani putraningong || 


56. janma nênêm kang alus rapêt ing laku | laku lumêksanèng sandi | 
sandine aywa kuwangur | yèn kuwangur bêbayani | mênyanga Mangir 
dialon || 


57. wruhanira Si Mangir ing mêngko pan wus | kênyatan wani mring mami 
| bêguguk tan gêlêm ngulun | de kang dadya karsa mami | wong nênêm 
kang padha golong || 


58. Martalaya dadia dhêdhalangipun | Sandiguna ingkang nami | 
Jasupônta aranipun | Sandisasmita kang nami | dene Si Tumênggung 
Bacor || 


59. sun arani Sandiupaya apatut | Saradipa mêksih lami | Saradula nora 
santun | Dèn Ajêng Pêmbayun nuli | tinimbalan prapta alon || 


60. sudarmendra nêbda luwês mangimur kung | sira nyawa ingsun tuding 
| ngulati tumbal praja gung | kang môngka nylamêtkên dasih | ngarjakkên 
sun dadi katong || 


61. ya Si Mangir darbe tumbak dhapur Baru | kacêthèng wirayat nguni | 
dadi pusakaning ratu | wus pasthi karsaning Widi | sira kang lumêksanèng 
don || 


62. wignya birat sukêr malane tyas [tya...] 
Sa] Dimen 


[...s] ingsun | tur kang wignya musthi biring | biring kang ngaran Ki Baru | 
tur sira pan wus pinasthi | lan Si Mangir sapatêmon || 


63. yêkti dadi jatukrama putraningsun | pupusên karsaning Widi | jodho 
upamane lampus | lêta sêgara lan ardi | tan kêna tinambak ing wong || 

64. sang kusuma pyuh ing tyas jaja manjêlut | kabêlêt waspanya mijil | 
ngartika sajroning kalbu | nora kaya jêng rama ji | wong kênya kinèn 
nrang kewoh || 


65. yèn kawêntar iba ucape lyanipun | pêsthi akèh kang ngèsêmi | dene 
ènthèng bobotipun | Senapati Ngalaga Ji | sumêlang kênya kinongkon || 


66. nora luwih iku èsthining pakewuh | nanging yèn sun rasa maning | 
kêlamun datan miturut | marang karsaning sudarmi | duraka ingkang 
katêmon || 


67. rèhning wani abadal karsaning ratu | ratu gagêntining Widi | kapindho 
sudarma tuhu | yèn tan lumêksanèng tuding | tan manggih manising 
êndon || 


2. Dhandhanggula 
1. lara pati yêkti tan ngingkêdi | bêkja cilaka wus padha atas | pininta ing 
| 3 


sakdurunge | duk lokil makpulipun | wus cinithak karsaning Widi | wusana 
sang kusuma | umatur mlasayun | mèstuti karsaning rama | sri narendra 
ngandika marang ing siwi | lir madu namur tirta || 


2. dhuh nah anggèr putraningsun nini | wus jamake wong dadi narendra | 
abot ènthèng mung linakon | nglakoni sapituduh | pituduhe pakarya 
masthi | masthine kang wirayat | wirayat kang mashur | mashure supaya 
dadya | dadya amrih pikukuhing praja niti | tiniti pujamêntra || 


3. ing wusana sira amèstuti | sapituduh pakoning sudarma | kêluwih 
tarimaning ngong | têka panyiptaningsun | sira sasat mèlu ngrewangi | 
jungjung kêpraboningwang | gonku dadi ratu | awit têka sudrapapa | sira 
mèlu narik kamulyan sun nini | iku dununging atma || 


4. lara kêpenak prihatin kingkin | panas pêrih lumiring sapakyan | mring 
sudarma wani tanggon | dhuh nyawa putraningsun | abot têmên wong 
dadi aji | tan ngetang anak kênya | prandene tinuduh | anrang sandining 

ngupaya | namung sira kang wignya ngrêksèng pamadi | sun srahkên 
mring Hyang Suksma || 


sa TAN e 


5. raharjoa lêstari kang dadi | anrang pringgabayaning kudadyan | kang 
nêja ngêntasi gawe | kang putra gya rinangkul | benjang sira yèn wus 
pinanggih | lan kang nêja murkèng rat | prihên seba mringsun | poma- 
poma aja sira | gêlêm nunggal surasaning priya èstri | yèn durung 
amêtokna || 


6. prasêtyane mring sira kang yêkti | gêlêma sumiwi marang ingwang | ya 
ladènana putrèngong | lan manèh wêkas ingsun | marang sira nini ywa lali 
| yèn kalimpe kang tumbak | lênganana gupuh | lênga diyan winorana | 
toyanirèng pulangyun kang putra nuli | winangsit mring sudarma || 


7. purwa kêdadehane kang biring | saking pulangyun natkalanira | 
pandhita bêntur tapane | kridhu mring dyah mamrês kung | sakêclapan 
campur pangèksi | lir nikmating pamrikan | ing karsa salulut | tan antara 
sang kusuma | anggarbini duk praptèng sêmaya lair | umijil sarpa digbya 


8. Baruklinthing têngraning sarpa di | duknya lair kang sarpa pinarnah | 
nèng sukuning Mahendra grong | gunung Dira ranipun | tinutupan 
jêmbangan siji | ibune mêksih tapa | nèng pucaking [pu...] 


z= {5 


[...caking] gunung | dene sang maha pandhita | duknya kridhu ing pamyat 
nikmating ngrêsmi | sêkala ngalih prênah || 


9. munggèng srêngganing bukit Mêrapi | sawusira ing alama-lama | sang 
sarpa sangsaya gêdhe | molah nèng sajronipun | ing jêmbangan swara 
mêlingi | ngakak atata janma | upase sumêmbur | pêcah kang ponang 
jêmbangan | dadi rawa kang sarpa wêspadèng ngèksi | pucake gunung 
Dira || 


10. ana janma têtapa rupèstri | pinaranan praptanirèng prênah | tanya- 
tinanya sebak wong | sapa sudarmaningsun | têngran miwah ingkang 

palinggih | ibune tutur wêca | yèn atmaning wiku | pandhita abêntur tapa | 
duk tinutur sang sarpa lumarap apti | ngulari kang sudarma || 


11. kèhing wrêksa kabarubuh dening | samedraning sawo dadi tansah | 
ngulatan datan katêmon | tan antara myat gunung | pucak ingkang 
rimawan kèksi | sujanma mangun tapa | katongton anyingkruk | sang 
sarpa lumarap nêja | kêprangguh mring kang tapa ngakak swaragni | lir 
sundar katyup ngangyan || 


12. ardawlika duk prapta srêngganing | bukit tanya mring kang nyingkruk 
tapa | kang tapa arum sêbdane | sarpa [sar...] 


--- 16 --- 


[...pa] apa sêdyamu | marang mring gyan wran mangun tèki | ardawalika 
nêbda | wruhanta sang wiku | marmamba praptèng ngabyanta | 
saklaminta tinitah tan wruh sudarmi | praptèng sêmangkenira || 


13. dhapur nêja têtakèn sudarmi | sang mêrtapa ririh sêbdanira | de 
prapta kene dhèwèke | sapa kang asung tuduh | ardawlika pratignya yêkti 
| mukyanta praptèng ngabyan- | taranya sang wiku | si ibu kang pajar 
sêbda | yèn sudarmaningsun nèng srêngganing wukir | ing kene prênahira 


14. marmaningsun mangayuh srêngganing | bukit wusana katêmu sira | 
sira yêkti sudarmèngong | ri sang wiku nawung wus | dudu ing 
sudarmamu yêkti | sênajan sun sêsuta | ing satuhonipun | môngsa dadak 
mijil sarpa | basa janma sêsuta rupa sujanmi | sira dudu atmèngwang || 


15. ardawlika duk tinulak ing ngling | kyat bêl prêmpêng takrut nêpsonira 
| pêthit mahendra solahe | sirah ngadêg lir kuwung | swara ngakak otêr 
mêlingi | upas kumutug kentar | lir kucika takrut | sang pandhita rikalarsa 
| rinangkus mring sang sarwa[6] gupuh dènnya ngling | sarpa sira nahêna 


| 
16. ingsun jaluk pratignyamu yêkti | yèn [yè...] 


san Í 7 = 

Babad Bêdhahipun Ing Mangir Po 
Sasrawinata 


[...n] sirèstu sutamba sanyata | sakmedrane gunung kiye | ubêngana 
awakmu | kêmput sirah praptaning pêthit | kêlamun kêmput sira | sayêkti 
anakku | yèn tan kêmput sira datan | ingsun aku sang sarpa ngakak 
gumuling | tur ki mring suku arga || 


17. cipta nêja mangubêngi wukir | wukir tandya ingubêngan sarpa | 
duknya mèh kêmput ubênge | wêtara kurangipun | mung sajangkah sang 
rêsi angling | hèh sarpa mêksih kurang | angêmputi gunung | kurang 
sathithik kiwala | yèn tan kêmput yêkti tan sun aku siwi | ardawalika kurda 


18. ilatira ingèlètkên mijil | duk mèh kêmput kang ilat pinêrang | ing 
lading dening sang kaot | ilat tugêl bêt pan wus | rah sumirat sarpa 
gumuling | lês kari dadya pêjah | kang ilat pinundhut | marang risang 
maha tapa | winor lading cinipta marang sang rêsi | tan suwe dadi tumbak 


19. dhapur baru ingran Barukuping | sawusira ilat dadi tumbak | kang 
tumbak sinèlèhake | nèng srêngganing wrêksa gung | lamun ana janma 
udani | marang wujuding tumbak | katongton sarpa gung | sumladhang 
srêngganing wrêksa | 


== T8 == 
mung Si Mangir kang antuk nugraning Widi | kêlamun mulat tumbak || 


20. datan malih saksana ingambil | mring Si Mangir iku purwanira | duk 
kala kuna-kunane | praptèng mêngko lêstantun | dadya wasyatira Si 
Mangir | sang rêtna duk nirbawa | sêbdane sang prabu | mangrêti kagagas 
ing tyas | darma nêbda nini ingkang ngati-ati | tumbak iku wruhanta || 


21. pilih wong têguh timbul suh titis | yèn amrih suda mandining tumbak | 
tandya winuruk sang sinom | kawijayan digbya nung | pênawane upas 
kang mandi | panglêrêpaning kurda | pêngabaring têguh | pasirêpaning 
pasuptan | wus kêcakup mring putra Jêng Senapati | sênadyan ta 
wanodya || 


22. datan kewran pringganing arumpil | agal alus punjuling apapak | 
kaprawiranira kaot | mrojol ngakêrêp putus | ayu murti sêkaring puri | 
mangrasuk kang busana | busana manamun | sakêclapan wus tan paja | 
yèn mèmpêra kêlamun putra narpati | kang mêngku ing rat Jawa || 

Babad Bêdhahipun Ing Mangir ahh 
Sasrawinata 


23. nanging yèn wong kang sujanèng liring | lawan janma kang sujanèng 
cipta | lan kang sujanèng surtine | mingit lir tikswaning [ti...] 


as MO = 


[...kswaning] hru | sakêclapan tan samar ngèksi | kang kênyanan lamun ta 
| putrane sang prabu | sênên gêbyaring wadana | nglela wênês 
mêncorong mancur dumêling | cahyane nuksmèng jagad || 


24. sinamuna winor gunging janmi | yêkti beda lan kang bôngsa sudra | lir 
lisah lawan tirtane | yêkti tan bisa carub | carub uga praptaning ngèlmi | 
gothanga salah juga | masthi jagad suwung | ri sampunira busana | sang 
kusuma umarêk ngarsèng sudarmi | sri narendra ngandika || 


25. wis ta nini mangkata tumuli | mumpung kalguk abêcik sangatnya | sira 
sun srahkên Hyang Manon | slamêta saklakumu | sêlamêta kang anèng 
wuri | poma ywa kênèng baya | sangsaraning sirtu | sêdene wong lima 
padha | ingsun paring kraharjan pringganing margi | poma kang wignya 
nyamar || 


26. puluh-puluh wus bêjamu sami | janma nênêm darbe ratu sudra | 
durung keringan samèng wong | pirabara ing besuk | arjaning rat ing 
têmbe wuri | ingsun malês mring sira | tumêkaning luhur | namung saiki 
kiwala | ingkang padha ngaksama mring sisip mami | poma ywa sak ing 
nala || 


27. padha sun kon lumêksanèng [lu...] 
s= 20 =s 


[...mêksanèng] sandi | sandènira nêmpuh byating pringga | yèn luput 
nêrawasake | sarwi mèsêm sang prabu | de kang samya pinaring ing 
ngling | kêpranan sêbda nata | samya sru angguguk | kabêlêt mijil kang 
waspa | paja-paja kang abdi mangajapa mring | pasihan sri sudigbya || 


28. kirang punapa sihirèng gusti | ingkang sampun kapundhi mustaka | 
cinancang pucuk kiswane | dasih duk mêksihipun | sudrapapa pinupu 

Babad Bêdhahipun Ing Mangir e 
Sasrawinata 


gusti | jinuju lir kukila | praptanirèng luhur | punapa kang winalêsna | 
mring sang nata kêjawi bêdhahing kulit | myang tugêle kang jôngga || 


29. datan langkung pamujining dasih | kang sru rinêngèng sakarènira | 
tulus ngabdèkkên dasihe | marca dêlahamipun[7] | myang tulusa mêngku 
ngrat bumi | sinihana Hyang Suksma | pamintaning ulun | pinanjangna 
yoswanira | myang tulusa arja kartaning nagari | sakwura-wurènira || 


30. ulun atur pratignya mring gusti | saupami ing Mangir tan bêdhah | 
bêdhah kêlawan aluse | suka gadêbalipun | cinacaha sakbiting-biting | 
pinanjraha lir kiswa | kang pinara sèwu | sri narendra ngling 


sai D aa 
tarima | pra mupadha asung pratignya mring mami | nata sarwi rawaspa || 


31. Adipati Môndraka sigra ngling | ingsun padha asung karaharjan | muga 
ywa na sêsikune | ring Hyang Kang Maha Luhur | matur nuwun tandya 
ngabêkti | ing pada sang mêngku ngrat | Dèn Ajêng Pêmbayun | ri 
sampunnya gantya-gantya | sri narendra anjurung puja sêmèdi | 
tinimbulkên kang putra || 


32. nata paring sakothak kang ringgid | rêbab suling tênapi kang gôngsa | 
bêlencong tênapi gêndèr | Ki Bicak gya pinundhut | pan kinarya 
tandhaning sandi | tinêmbang munya ngangkang | ngumandhang 
angungkung | muluk lir karêngèng wiyat | kapêrtandhan kêlamun unggul 
kang jurit | ing Mangir pêsthi bêdhah || 


33. Ki Bicak tandya pinaring maring | Saradula wus mranti karyanya | 
kapya ginanjar artane | rêtna pêkaja jumrut | pamit ahrêt tandya lumaris | 
sri nata angandika | mring Môndraka gupuh | hèh ta paman wong 
Mataram | undhangana sandi ngulari nak mami | murca saking kudhatyan 


34. hèh ta paman ing ubaya mami | sapa sintên sujanma kang wignya | 
manggihakên putraningong | sayêkti lamun jatu- | kramanira [kramani...] 


Aa iy aa 

Babad Bêdhahipun Ing Mangir ahh 
Sasrawinata 


[...ra] tandya Sang Adi- | pati Mêndraka undhang | mring wadya Matarum | 
myang dhawuh ika pêtêngan | samya kinèn jampangi kang lampah sandi | 
budhal sagunging bala || 


35. asrang gurnitanirèng koswa sri | kasba sebak kang watu sing arga | 
swandana lir angge-angge | pajêng krêndha rêratun | pênuh ingkang sara 
mêrapit | busana warna-warna | lir ujana santun | wus lêpas ing lampahira 
| srang asêlur mawijah maneka asri | makupu-kupu raras || 


36. nglaruk têkap madyèng sawodadi | datan lingên kridhanirèng kasba | 
kunêng kangjêng sang arajèng | kang tansah kyat manuku | maladi ning 
wasesa jati | pinujan taya maya | anggôndra Suksma Gung | purna sang 
mangnungku[8] puja | wus kadriya widrawa wasmayèng gaib | gaibe 
kraton nata || 


3. Kinanthi 


1. kinanthi tindaknya laju | sira sang narendra siwi | sakmarga-marga 
rawaspa | kasrang kabêntèr ing rawi | kalintang dènira wuyang | wayang- 
wuyung sang sudèwi || 


2. kang drawaya adrês mêtu | praptèng pipya ingusapi | mining-mining 
sru kawangwang | ring sangsaya milangoni | nu kadar anjala dita | duk 
[du...] 


z 23 e 
[...k] sêmana sang rêtna di || 


3. kèndêl wrêsanèng wrêksa gung | sumrah kasiliring angin | sumyak 
swaraning kêkaywan | têmbarane gagrag sami | kongas rum rumêsêp ing 
tyas | sumrambah muryani liring || 


4. myang riyoning taru-taru | labête katur kèn riris | warnaning kang 
sêkar-sêkar | sumêdhêng amrok nrus minging | minginge mangrundah ing 
tyas | tyas mahanjum rêjasèng sih || 

Babad Bêdhahipun Ing Mangir ahh 
Sasrawinata 


5. swaraning pêksi milêt kung | isthane kadya ngurmati | kusuma kang 
anrang marga | kapyarsa saingga gêndhing | ri sêdhêng pathêt manyura | 
rinasa saya nganyut sih || 


6. manucuk pala gumantung | lir atur sêgah sang dèwi | gusti-gustiku 
punika | pisugatane kang abdi | karya jampining marlupa | sumrah mring 
sarira gusti || 


7. sang dyah wus mrawèndèng sêmu | sakèh sêsmitaning pêksi | 
pangèsthi asru kawuryan | sang dyah karênan udani | duk myat rarasirèng 
sêndhang | kinubêngan andong wilis || 


8. kang sêkar manglung mring ranu | tirtanira manrus wêning | rêsik 
wênês manis nyotrang | lumranging lembak rêspati | kang mina 
asêsliwêran | winulat têka ngalap sih || 


9. sihira sang rêtnaning [rê...] 
sa 7 S 


[...tnaning] rum | sang dyah angandika aris | hèh ta nini Adisara | 
pêtêkana sikil mami | ngêthoke kalintang-lintang | Adisara gya mêtêki || 


10. sarwi rêngêng-rêngêng ngidung | mangimur trênyuhing gusti | kinarya 
ngaringkên manah | kang manah lir madu kentir | kentir wusanane kentar 
| kentare pinuji-puji || 


11. pinuji kraharjanipun | arjaning wong laku sandi | sandine ywa 
kawêdaka | wêdakane solah muni | unine dipun èstokna | pangèstuning 
sukmana di || 


12. wadine sinamun-samun | pasêmu kang migêna sih | ngasih-asih prana 
mulat | manrusi kang sêja apti | apti nanggap Kyai Dhalang | Sandiguna 
mèsêm angling || 


13. klayu rêngêng-rêngêng ngidung | pangidunge miyak puji | he Gusti 
Kang Maha Mulya | kang sipat samingun basir | kang èstu tan kêsamaran | 
samobah-mosiking dasih || 

Babad Bêdhahipun Ing Mangir ahh 
Sasrawinata 


14. saking pamintaning ulun | he Gusti kang mugi-mugi | angganjara 
karaharjan | arjaning dasih kaswasih | sih marma mring ratu kula | 
ginapilna[9] kang kinapti || 


15. wontên malih kancanipun | Sandisasmita ngrarêpi | rêpine 
pinujamôntra | he nabiku [nabi...] 


sse JEN 


[...ku] kang kulihim | magêlar sarengating rat | kang ngrêngga sakèhing 
ngèlmi || 


16. nguyuni jagad sawêgung | mundhi wasesaning Widi | tur kang mêngku 
kodrading Hyang | ingakên kaanan tunggil | murbani ing kôndha warna | 
kawulane nênuwun sih || 


17. lêstantuna lampah ulun | gèn amba dinutèng Gusti | sêdene Gusti 
kawula | kadugèna kang kinapti | wontên malih kancanira | Sandiupaya 
ngrarêpi || 


18. rêpine nuwun pangèstu | pangèstu sinawung puji | kang pinuji 
walisanga | kang winênang animbangi | adêge agama Islam | winuri 
tumêkèng mangkin || 


19. kas gayuh têdhasing ngèlmu | hèh sagunging para wali | kang wus 
pan makripatira | kawula nênuwun idi | ngidènana tyang ngumbara | 
manglarug dinutèng Gusti || 


20. mugi ywa kenging sêsiku | sêsikune lair batin | kadugèna kang sinêja | 
panêjane lampah sandi | sandine karsa narendra | wontên kancanira malih 


21. Saradipa wastanipun | kêlayu ngidung rarêpi | rêpine nêlôngsa minta | 
mring sagunging para mukmin | ingkang kas mangonahira | mangèsthi 
wujuding [wuju...] 


ss 26 = 

Babad Bêdhahipun Ing Mangir ah 
Sasrawinata 


[...ding] urip || 


22. uripe istiyar mashur | sarengat tataning bumi | bumi eka neka-neka | 
minurah sihing Sukma di | pinuji pinujamêntra | sinuwun pangèstuning sih 


23. sih mring janma andon sirtu | mangudaya narinastri | trus tumrap 
mring ratu kula | kang mêngku nagri Matawis | kadugèna kang kinarsan | 
wontên kancanira malih || 


24. Saradula wastanipun | mangidung nênuwun kang sih | mring sagunge 
pra narendra | kang sinare tanah Jawi | kawula suwun kang barkah | mring 
janma kang andon laris || 


25. kadugèna kang kinayun | gustyamba Jêng Senapati | ywa nganti 
manggih sangsara | sangsarane lair batin | ya ta sang kusumaning dyah | 
jroning tyas mèsêm duk myarsi || 


26. saksana tindaknya laju | reyongan sakmargi-margi | wantune pyayi 
wanodya | rêndhêt dènira lumaris | sakêdhap-kêdhap ararywan | dadya 
tontonan sakmargi || 


27. lanang wadon samya dulu | kasmaran winor marmèng sih | pasihan 
sinawung sêbda | ki dhalang lamun marêngi | nyipênga wisma kawula | 
wontêna dwi lastri kyai || 


28. kawula wêlas sêklangkung | dhatêng [dha...] 
ma y wan 


[...têng] putra dika kyai | sêdene rencang paduka | kaping kalihipun malih 
| mangke dalu ulun tanggap | ngrigida[10] nèng wisma mami || 


29. kêparêng mêrtèni dhusun | Sandiguna anauri | lah kakang kula 
sumôngga | wisma paduka ing pundi | lan sintên nama paduka | namane 
dhusun ing pundi || 

Babad Bêdhahipun Ing Mangir ah 
Sasrawinata 


30. ingkang sinung ngling gya muwus | yèn dika tanya mring mami | 
karan anak Pak Mugiya | Darpawêngsa nama mami | dhusun manira ing 
Mlarang | Sandiguna gya nuruti || 


31. umangkat sakancanipun | ing lastri[11] sampun angrigid[12] | tinonton 
sujanma kathah | kathah karênan udani | kawarta dhalang nagara | laris 
dènnya manggung ringgid || 


32. lêt sêdalu lêt tri dalu | ki dhalang ingundang ngrigid[ 13] | ing mangke 
sampun kasusra | ki dhalang darbe sutèstri | sayêkti endah kang warna | 
warna manawang sitèngsi || 


33. sêmana pan lajêng katur | marang Ki Agêng ing Mangir | ki dhalang 
tandya ingundang | kapencut drêsing pawarti | mring sang dyah atmaning 
dhalang | ki dhalang pan sampun prapti || 


34. nèng tirahing pêndhapa wus | Ki Agêng Mangir nêbda aris |[14] 
namudana manis sumrah | sumrambah 


ts 28 s 


amikênèng sih | Sandiguna nuwun turnya | Kyagêng Mangir malih angling 


35. kakang dhalang dika niku | sintên kang pinujwèng nami | lan pundi 
pinangkanira | ki dhalang matur ngrêpa sih | nama kula Sandiguna | asli 
kula sing Kadhiri || 


36. dhèrèk gusti duk rêrumuhun |[15] senapati ing Kadhiri | suwita rajèng 
Mataram | ing sêmangke sampun lalis | kapupu madyaning rana | kang 
sampyuh lan pun pêsagi || 


37. milamba wismèng Matarum | ananging kula kiyai | sakpêjahnya 
Senapatya | ngong nêja suwitèng aji | sang nata dahat tan arsa | pinurih 
mantuk mring asli || 

Babad Bêdhahipun Ing Mangir ahh 
Sasrawinata 


38. ulun inggih nêja wangsul | mantuk dhumatêng Kadhiri | kêparêng 
gawat kang marga | priyagung wetan prasami | baris nêja mangun yuda | 
kaping kalihipun malih || 


39. kêpalang tan gadhah sangu | badhe ngêmis pyayi nagri | kawula 
lingsêm kalintang | ngrèh sadaya sampun sami | priksa dhumatêng 
kawula | ngong pilaur barang ringgid || 


40. mring sakanteroning dhusun | sadaya kang dèrèng uning | sampuna 
paduka datan | ngong blakani kang sayêkti | awrat têmên tyang tinilar | 
mring gusti kuwalêdan [kuwalêda...] 


--- 29 --- 
[...n] sih |] 


41. kyagêng wlas mèh mijil kang luh | wusana sinamur ing ngling | kakang 
dhalang sun mêminta | pakaryanta mayang ringgid | wontêna wisma 
kawula | Sandiguna ngling mèstuti || 


42. Cinarita sampun dalu | ing pringgidan tata ringgid | panggêndère 
Adisara | dene sang narendra siwi | lênggah nèng wurining dhalang | 
saingga putra pribadi || 


43. dene ingkang nabuh kêmpul | Sandiupaya mantêsi | Saradipa nabuh 
kêndhang | Sandisasmita mucuki | ri sampunnya pinucukan | 
Sandisasmita gya nyuling || 


44. ngrangkêp lan pangêrbabipun | Saradula kang ngênongi | gya nguyu- 
uyu sapisan | pantês gêndhing Gambirsawit | rêspati kang laras sanga | 
mukêt nglênyêt arum manis || 


45. wusnya nguyu-uyu suwuk | Sandiguna nuli ngringgid | lampahane 
Pêkukuhan | suluk tanduke rêspati | cêtha trampil pêmayangnya | nibani 
larasing gêndhing || 


46. wiramanira aruntut | tan ana brênjul sathithik | rêbabe kumrampyang 
arang | suling sumlêthit dumêling | gêndère tansah ngêpinjal | kêmpule 
anggêmak muni || 

Babad Bêdhahipun Ing Mangir ah 
Sasrawinata 


47. kêndhange gilig tinabuh | kênong [kê...] 
--- 30 --- 


[...nong] gong gandêm kapyarsi | cumèplês tibèng wirama | pênabuhe 
ukur ririh | supaya critaning dhalang | aywa kasilêp ing gêndhing || 


48. amlêng[16] rumêngêng kaprungu | dene larase kang gêndhing | laras 
nêm jêjêr ping tiga | praptèng gara-gara ganti | rêspati kang laras sanga | 
suda sakpathêt nganyut sih || 


49. praptèng jêjêr gandrung-gandrung | larase ingkang gumanti | manyura 
tumêkèng enjang | suda sakpathêt ngêrsêpi | tumprape wong dhêmên 
sastra | laras nêm iku upami || 


50. lir janma karênan ngidung | laras sanga pan wus kadi | wruh têgêse 
kawi jarwa | laras manyura upami | rampung kawi rampung makna | 
gandêm praptaning rahsa di || 


51. kunêng malih kang winuwus | gunging janma kang ningali | neka-neka 
karênannya | ana rêna ngèksi ringgid | lakone rame kawuryan | sêmbada 
dhalange wasis || 


52. nyêpeplang anggone narung- | ake wayang gandês trampil | kêprake 
wêsi kumêpyak | kumêrcêk yèn muni ririh | rêping gêndhing gêndèr 
munya | binarung suluk dumêling || 


53. mêmês nglênyêt manis arum | rumêsêp amigêna sih | kênyame 
Ee an 


luwês prak-atya | myang ana rêna umyarsi | ing gêndhing mangenyut 
manah | awit saking padha wasis || 

Babad Bêdhahipun Ing Mangir ahh 
Sasrawinata 


54. wasise niyaganipun | niyagane bêcik-bêcik | jagêdhag padha prawira | 
kabèh moncol-moncol sami | pênabuhe padha rampak | dene Ki Ageng ing 
Mangir || 


55. nèng pêndhapa dènnya dulu | tan liya kang den tingali | namung 
atmane ki dhalang | warnane rêsik tur kuning | ayu sumèh pasêmunya | 
trus jêtmika nuksmèng galih || 


56. netrane liyêp malat kung | kuwangwang pamêdharing ngling | ngling 
swara rum manis sumrah | sumrambah amikat ing sih | jutining karya 
wigêna | mêrkêtês gandês prak-ati || 


57. tansah gawe lara gandrung | wong ayu kang cêdhak ngringgid | liringe 
lir digbya patya | sunaring waja duk kengis | lir kilat thathit liwêran | 
sumawur amilangoni || 


58. mung sathithik kurang bêsus | pratôndha yèn durung laki | nging wus 
kongas kang ujwala | wong ayu nora jêlèhi | wusananira kagiwang | tyasira 
Ki Agêng Mangir || 


59. ngênglêng lêsah kang jiwa mur | balung kadya dèn lolosi | lir linêlês 
jroning manah | 


--- 32 --- 


kang manah wus gonjang-ganjing | kêkêtêge salang-tunjang | rêbut 
dhucung ting saruwing || 


60. kadya pêdhot kang jêjantung | kêsabêt purnamasidi | gumyur tan 
panon biratya | liwunging cipta sebak nir | atatas nratas kabuntas | ajur 
mumur rontang-ranting || 


61. sêmana bubaran sampun | ki dhalang dènira ngringgid | ingundang 
marang pêndhapa | karsane Ki Agêng Mangir | sinungan boga busana | 
kêbulan myang sinung picis || 


62. tri dasa reyal kèhipun | ki agêng kanyinèng liring | dènnya ngêmpèk- 
êmpèk karsa | mring ki dhalang rumakêt sih | wusana arum dêlingnya | 
kakang dhalang sun têtèki || 

Babad Bêdhahipun Ing Mangir Po 
Sasrawinata 


63. ing sayêktos-yêktosipun | lare èstri ingkang linggih | wontên wuri 
jêngandika | andika prênah punapi | punapa atma myang wôngsa | tuwin 
rencang kang sayêkti || 


64. Sandiguna aris matur | sayêktose atma mami | duk mêksihe 
Senapatya | lare lairan Kadhiri | Kyagêng Mangir malih nêbda | walèh- 
walèh napa kyai || 


65. anak andika puniku | prawan punapa wus laki | Sandiguna aris nabda | 
têksih pêrawan puniki | dèrèng wontên [wontê...] 


s= 33 ee 
[...n] ingkang dadya | kêparêng sênênging kapti || 


66. witne nguni purwanipun | kathah janma kang sêdyapti | jawab 
dhumatêng atmanta | nanging pun rara tan apti | dèrèng purun imah-imah 
| lare pugal anglangkungi || 


67. yèn tinantun badhe nglalu | ngong tan sagêd mêksa kyai | lare dama 
sudrapapa | milangong ugung sakapti | Kyagêng Mangir aris nêbda | yèn 
sarju dika kiyai || 


68. anak andika puniku | sun têdha kinarya rabi | Sandiguna aris nêbda | 
yèn kyai sudi angambil | mupu dhatêng tyang ngumbara | tanpa wisma 
dama miskin || 


69. sumôngga sakarsanipun | yèn lare purun nglampahi | yèn tan purun 
sampun duka | lare pugal anglangkungi | gungang lare pugung[17] mudha 
| kawula dama mring siwi || 


70. kang gung pangaksamanipun | kiyai dhumatêng mami | Kyagêng 
Mangir rum sêbdanya | sampun mawi walang-kapti | yèn putra dika wus 
arsa | dadya jatukrama mami || 

71. dika tumuta dhêdhukuh | têtêpa wisma nèng ngriki | Sandiguna arum 
nêbda | kawula langkung mèstuti | tan winarna duk sêmana | sang rara 
sampun pinanggih || 


72. bogadrawinanya [bogadrawi...] 
--- 34 --- 


[...nanya] klangkung | dhalang Sandiguna ngringgid | lampahan suwarga 
bandhang | duk Srikandhi dadya ringgid | maharsèng pura ngalêngka | 
kunêng malih kang winarni || 


73. Kyagêng Mangir lan sang ayu | kang anèng pasuptan minging | dyah 
duk arsa rinarêpa | rinubasaning arêsmi | sang rêtna kêkah tan arsa | 
têmah rujit tyas rudatin || 


74. locananya adrês mêtu | pitêkur prayitnèng wèsthi | Kyagêng Mangir 
aris nêbda | rumêsêp dènnya mintasih | mangimur raras wirama | luwês 
mangrayut sukèng sih || 


75. dhuh mirah pêpujaningsun | kang asawang ruming sari | sarining 
wulan purnama | pinuja dadi mas gusti | gusti kang pinuja brôngta | 
brangtani dhatêng kang abdi || 


76. tuhu musthikaning arum | rumangsuk sriranta gusti | sakèh 
sarkaraning patma | manise manuksmèng lathi | sêdhêpe karya wigêna | 
ganêp wilanganing bêcik || 


77. bêcike kêlangkung-langkung | kadi murcani pangèksi- | èksine 
winayangkara | kêrantêne manah kingkin | kingkine nuksmèng paduka | 
paduka nyawane dasih || 


78. punapa kang dadya rêngu | de tansah ngêmu rudatin | datan arsa 
[ar...] 


sss ID sss 

[...sa] nyarwe sêbda | apa kang dadya suwadi | dhuh nah anggèr paran 
baya | tan wêlas mring wong gung kingkin || 


79. parikudu jiwaningsun | wanuh lawan sira gusti | wênangna campuran 
sêbda | anggèr manira puniki | kabyatan asmarèng brêngta | tan antuk 
dhahar myang guling || 


80. purwa tindhaning wulangun | duk sira nyêlaki ngringgid | muryani 
kiswa katujwa | nah anggèr sun ngênglêng ngèksi | lir rinujit raosing tyas | 
tatas-rantas rontang-ranting || 


81. sakdurunge sira rawuh | raosing tyas pan upami | lir taru gring 
kamitigan | kêpraban bêntèring rawi | kalintang dènira wuyang | sarêng 
ing mangke wus panggih || 


82. sebak linawat jawah rum | sumrahe garing pangèsthi | lir katiban aksa 
naba | gya sang kusumaning adi | nêbda srêt ngusapi waspa | kiyai kula 
tur uning || 


83. kula puniki saèstu | dede dhalang kang yêyogi | ngong puniki putra 
nata | kang mêngku nagri Matawis | margine kawula kesah | tinantun 
krama sudarmi || 


84. kawula dahat tan ayun | wusana duka rama ji | kawula pilaur 
--- 36 --- 


pêjah | anglès murca saking puri | nglangut ngumbara kasyarsa | duk 
prapta madyèng wanadri || 


85. tumuntên pinêndhêt sunu | dhatêng Sandiguna nguni | suraose manah 
kula | lir taru kakentir warih | kentare tanbuh sinêja | dumadya prapta ing 
ngriki || 


86. ing mangke paduka pundhut | kinarsanan dadya krami | kawula datan 
lênggana | kangjêng rama tan udani | kêlamun èstu paduka | sudi mupu 
dhatêng mami || 

87. nging wontên panuwun ingsun | tuwan sagêda sumiwi | mring rama Aji 
Mataram | yèn dika èstu nyagahi | saking paminta kawula | kawula 
sumanggèng karsi || 


88. sakarsa dika mangèstu- | pada tumêkaning pati | jiwamba lir sarah 
tirta | lumembak purbaning laki | sakarsa-karsa paduka | sayêkti kula 
ladosi || 


89. yèn paduka datan arju | ngabêkti rajèng Matawis | kawula dahat 
lênggana | kinarsanan dadya krami | sampun kang sakit sênadyan | 
têkèng pati sun andhêmi || 


90. ajrih durakèng Hyang Agung | duraka dhatêng sudarmi | ananging 
pangraos kula | lamun jêng rama udani | kagungan mantu paduka | sun 
dugi [du...] 


z= 37 a 
[...gi] rêna ing galih || 


91. rèhne nguni jiwaningsun | tinantun krama tan arsi | ing mangke 
wusananira | kawula purun nglampahi | iba bingahe jêng rama | Sri Nata 
Mataram benjing || 


4. Sinom 


1. sêkala anglêk kang driya | ciptane Ki Agêng Mangir | kapriye 
wusananira | sun iki kalane nguni | tan sumiwi Matawis | iba dukane sang 
prabu | lir satru kabuyutan | sakmedraning tanah Jawi | wus sumuyut 
sumiwi rajèng Mataram || 


2. namung kari jênêng ingwang | kang tan nêja mangèstuti | duk ing kuna- 
kunanira | lêluhurku tan sumiwi | ing Pajang myang Matawis | praptèng 
mêngko jiwaningsun | wus ubaya tan nêja | sumiwi rajèng Matawis | nora 
blena nora manut marang nata || 


3. awit sun darbe pusaka | tumbak Kyai Barukuping | sapa kang klar 
nadhahana | sayêkti ingsun mèstuti | manêmbah myang sumiwi | sakiki 

upamaningsun | sun ngrêngèng mring Mataram | awit sing putraning èstri 
| kang pêrtandhan dadya jatukramaningwang || 


4. iya yèn sang nata arsa | ngukup nganggêp marang mami | sinêbut 
mantu narendra | yèn [yè...] 


--- 38 --- 


[...n] mêngkono luwih gampil | tan ana walang-ati | sumiwi rajèng 
Matarum | nanging lamun tan arsa | ngukup nganggêp marang mami | ing 
wusana jiwamba tumêkèng lena || 


5. jêr ingsun iki ngibarat | kêlawan rajèng Matawis | panjang pêcah wastra 
bêdhah | jinuma mêksih gêligir | dèn ancura lapis tri | yèn sun rasa 
purwanipun | kaya ta mêksih jahat | namung enake sathithik | yèn sang 
rêtna tulus dadi garwaningwang || 


6. anggêr pangêmongku bisa | ngladèni barang sêkawis | sarta sang rêtna 
sun duta | nênuwun sihe sang aji | ngapura awak mami | sayêkti sang 
nata kolur | sih manganggêp maringwang | jêr mantu iku upami | lamun 
wignya mangêmong mring atmanira || 


7. pênganggêpe maratuwa | wus kadi putra pribadi | mokal sang nata 
karsoa | matèni mantu kang bêcik | sasat matèni siwi | kang dèn êmong 
anak mantu | iku slokaning kuna | wusana Ki Agêng Mangir | angrarêpa 
arum wijiling wacana || 


8. dewane kang para sang dyah | mundrine kang abdi gusti | sampun 
mawi walang-driya | yèn mêkatên jiwa mami | kabêkjan angsal putri | 


ss TO 


jimat tungguling apsantun | manggih putra narendra | dhasarira ayu luwih 
| ciptaningsun sokur mungguhing Hyang Suksma || 


9. jiwongsun[18] katur kèn jimat | mênggala lelatul kadri | tan langkung 
panuwun ingwang | mring paduka wong akuning | paringa usadèng sih | 
mangèksi dasih kaswayun | sakarsa-karsanira | gusti pun dasih mèstuti | 
tumut manut miturut dhatêng Mataram || 

10. sumiwi sri naranata | Senapati Ngalaga ji | sang rêtna lêjar sêkala | 
kêtara kilating liring | liringe mangalap sih | dilalah karsèng Hyang Agung | 
kêparêng lan mangsanya | saya jêmbar ing Matawis | Kyagêng Mangir 
karêncana eblis lanat || 


11. kagebang asmaraning dyah | dyah kang tansah mêmulut sih | pan wus 
wantune wanodya | ngênirkên wekaning kapti | ngênirkên laku surti | 
kasujananira luput | kosul sulanging nalar | nalare mung ngrêmbug 
thukning | ati sumpêk buntêt pêpêt budènira || 


12. kapintêrane sirna das | labête wong kurang luwih | liwung lali ing 
sabarang | purwa wusana tan kèsthi | mung ngèsthi tlênging brangti | Ki 
Agêng Mangir puniku | ing nguni nanggap [nangga...] 


--- 40 --- 


[...p] wayang | wayange wisa martani | blecong mati dhalange amakan 
tuwan || 


13. mula-mula kang sujana | lêlakon dèn ngati-ati | sêbarang kang alus 
lêmbat | ywa kaya Ki Agêng Mangir | labête kurang luwih | groboh kasar 
têmah bawur | bawur kuwur kêtawar | tawar kêtawur kêtali | wujuding 
wong pikire lir kumalasa || 


14. Kyagêng Mangir duk waspada | kilat liringe sang dèwi | ngina 
kongasing ujyala | alon dènira ngrarêmih | dhuh gusti sang dèwèstri | tur 
kang èstu ruming santun | sawang purnamasada | manglela mancur 
dumêling | dhasar ayu sêmbada putra narendra || 


15. narendra ing tanah Jawa | Jawane paduka gusti | gusti kang 
pinujamôntra | mring dasih kang sru kaswasih | sihing gusti kapundhi | 
sinêmangkara mawèh kung | tulusa ngèstupada | ing donya praptaning 
akir | samantara mangrêngèng pasihan dika || 


16. pinêgat rêngganing gita | pêgagatirèng karon sih | wêlèh lamun 
jinarwakna | môngsaborong kang pênggalih | ngrèh wus padha 
ngranggoni | pangolah pudyèng raras kung | Kyagêng Mangir sêmana | 

=- 4] ==> 
sabakdanira karon sih | maglur tanpa mosik dènira anendra || 


17. sang kusuma gya tumêdhak | sing paprêman èsmu ririh | kaetang 
wêlinging rama | sadaya wus dèn lampahi | nyandhak Ki Barukuping | 
ngusapan tirta pulangyun | lan lisah ing dêdiyan | Ki Baru ngadêg mawalik 
| sru nyuwara mangakak saingga sarpa || 


18. yèn mungguha janma kadya | nêja mangrurah sang dèwi | sêrambut 
datan kumêdhap | ing driya sang kusuma di | pujamôntra pinusthi | linang 
suksma sarira mur | jumbuh musthika maya | surasa silêm jêladri | tuduh 
palal Ki Baru wangsul mring prênah || 


19. sang rêtna gya nusul nendra | ing dalu datan winarni | byar raina 
surya muncar | sang kalih mring kubonsari | wusnya gêgandan sami | 
sang kalih atata lungguh | ingayap para kênya | bojon bêkêl angladosi | 
Kyagêng Mangir abingar niscayanira || 


20. karsa wus mangeka budya | mring sang dyah kang mindha ratih | 
sinamun mêksa kawêntar | netrane wong enggar kapti | Adisara tan têbih 
| kang tansah nanduki têmbung | têmbunge ngunggar brêngta | Ki Agêng 
saya limut sih | 


--- 42 --- 
kaprênesan kang manah buru alêman || 


21. kêmrisik rada kagetan | Ki Agêng gya matur aris | mring sang 
kusumaning endah | lah kantuna gusti mami | pun dasih yun pêpanggih | 
lan Sandiguna wong ayu | sakêdhap mring pêndhapa | sawusnya dipun 
lilani | tandya mijil wus panggih lan kyai dhalang || 


22. Ki Agêng Mangir têtanya | wêcanaa kang sayêkti | lare kang nèng 
jroning wisma | kang sampun kêrabi mami | napa anak sayêkti | punapa 
pupon karuhun | Sandiguna garjita | jroning tyas sampun andugi | yèn 
sang rêtna kang mêdhar niskaranira || 

23. dadya nêrusi kiwala | wusana mangsuli ing ngling | sayêktosipun 
punika | anak gèn kawula manggih | wontên madyèng wanadri | kêparêng 
sang rêtnaning rum | lagya marêngi tapa | tumuntên kula takèni | sintên 
ingkang sêsuta pinangkanira || 


24. tan sêtya kang darbe atma | lola duk kalane alit | bapa biyung sampun 
ngajal | mila kula ambil siwi | kyagêng mèsêm jro galih | sêmu nyata 
sêbdanipun | ing tyas marwata suta | Ki Agêng malih nêbda ris | yèn ing 
mangke 


--- 43 --- 
pun rara sampun sawêca || 


25. kakang dhumatêng kawula | ngakên putra ing Matawis | Jêng Senapati 
Ngalaga | dhalang Sandiguna angling | kagèt kinardi-kardi | gêgêtun 
amandhuk-mandhuk | grayok wijiling sêbda | dados puniku kiyai | 
putranipun Jêng Senapati Ngalaga || 


26. saiba bingah paduka | Kyagêng Mangir nyablèk wêntis | nêbda inggih 
ping sêkawan | inggih inggih inggih inggih | Sandiguna ngrojongi | 
sakkônca panjak sêdarum | ngubyungi suka bingah | bingahira ngrogoh ati 
| Kyagêng Mangir nêbda sru gawok kawula || 


27. kakang dhumatêng paduka | sakêdhika kok tan uning | Sandiguna rum 
sêbdanya | inggih kok kula tan uning | sêdene dara gusti | lamine sun 
ngakên sunu | kêkêt têmên kang karsa | kêlamun kula takèni | datan 
ngakên mung ngakên tiyang ngumbara || 


28. ing nguni lamun priksaa | kêlamun putra narpati | botêne ngong 
pêndhêt suta | lajêng sun punjungkên mriki | kados kimawon kyai | 
ayunya kêlangkung-langkung | lir murca kinêdhèpna | sêjagad tan angsal 
kalih | mung sang rêtna kang dadya guruning kênya || 


29. sêsotyaning [sêsotya...] 


sas AN a 

[...ning] pramudita | kumaraning adi luwih | nukadarirèng buwana | tan 
larang dèn tohi pati | pathoknya mung kiyai | kang bêkja angumbuk- 
umbuk | manggih putra narendra | pinuja ratuning ratih | upamine lir 
manggih rêtna sakarga || 


30. upami dipun suwuna | dèrèng kantênan yèn kenging | paribasan wong 
nèng wisma | lênguk-lênguk nêmu dhuwit | dhuwit salêksa kampil | isi 
ukon mas sêdarum | mring sawah nêmu mirah | mirahe sakêndhi-kêndhi | 
matun gaga kabêkjan manggih sang rêtna || 


31. rêtna kang rêginya kathah | Kyagêng Mangir nêbda aris | duk dika 
gunggung kawula | lir manggih rêtna sakwukir | puniku têksih kêdhik | 
upamine manah ulun | manggih rêtna nêm arga | kang sami ardi Marapi | 
dhalang Sandiguna mèsêm ing wardaya || 


32. kabêlêt sinambi mucang | sinamun lakune sandi | Kyagêng Mangir 
saya latah- | latah gumujêng wor angling | kakang lamun suwawi | sumiwi 
rajèng Matarum | ngaturakên sang rêtna | yèn karsa ngabdèkkên mami | 
lan yèn karsa nganggêp mantu mring kawula || 


33. kawularsa lajêng nyêmbah | ngujung dlamakan sang aji | Sandiguna 
[Sa...] 


--- 45 --- 


[...ndiguna] rum sêbdanya | yèn saking pandugi mami | kados lamun 
marêngi | sang nata kagungan mantu | ingkang kadi panuka[19] | 
ngupados punapa kyai | yèn nampika mantu jlagêdhag prawira || 


34. jêr nguni ulun miyarsa | têmbang rawat-rawat kyai | titir pinajarkên 
janma | ujare sujanma alit | sang nata langkung ngudi | ngupadya mantu 
kang bagus | tur kang sêmbadèng karsa | Ki Agêng saya sukanting | duk 
miyarsa pêmbatange Sandiguna || 


35. sêksana mundhut tadhahan | pisugatannya mêpêki | Sandiguna 
kêmbul buktya | sêkancane panjak sami | sinambi ujung ing ngling | 
sakpamicaranya runtut | aluse nglantrah-nglantrah | wasise Jêng Senapati 
| mêdhang gusi datan kêna labènira ||[20] 

36. tuhu ratu santya budya | swarjana raja di murti | sêbda rum murcitan 
taya | sebak ambaring kasturi | kongas pangribawa sih | sakmedraning rat 
tumêlung | sumuyut mèstupada | miguna ing agal rêmpit | palgunèng tyas 
tuhu musthikaning jagad || 


37. sinukswarjèng kasba têntra | panglêmbananira ngênting | mashur 
kramate sang nata | murba mrabani mêmanis | ilham [i...] 


--- 46 --- 


[...lham] keblating puji | sumungkêm marang suksma nrus | digbya tan 
gara goda | sidik ing pêngarah ririh | dikarèng rat pusakèng nagri 
Mataram || 


38. maharjwèng budya nalimpat | luhur mulya rêjasèng sih | anjum puji 
ngrubasèng dyah | winayang nukadar amrik | bagna sinangja murti | 
mulku ruming triloka nrus | mudya kridhaning kasba | surambêk putus 
mikat sih | wijayèng tyas wiranung kyat murtining rat || 


39. kunêng malih kang winarna | ingkang lagya kêmbul bukti | sawusnya 
gya linorodan | Ki Agêng malih nêbda ris | kakang lamun marêngi | gya 
mangkat dhatêng Matarum | Sasdiguna[21] manêbda | kawula langkung 
jurungi | lawan ulun andhèrèk tindak paduka || 


40. ri sampunnya lêluwaran | Ki Agêng undhang mring dasih | kulawôngsa 
anom tuwa | sadaya samya kinêrig | upacara tan kari | tandhu jaran 
myang pêpikul | jajarane sang rêtna | tênapi kang olih-olih | ingkang 
pancèn katur sri rajèng Mataram || 


41. tênapi kang bulubêktya | sadaya sampun rinakit | kunêng malih kang 
winarna | Sandiguna gunêm pikir | kêlawan ingkang [ing...] 


Te 


[...kang] rayi | Saradipa kinèn mlaku | rumiyin mring Mataram | dhapur 
angujuki[22] uning | lan Ki Bacor lampah sandi kadyènira || 


42. nyamar ing dalu lampahnya | ngrupita datan winarni | byar raina surya 
muncar | praptane nagri Matawis | laju lumêbèng puri | prapta 

ngabyantara prabu | ingawe kalihira | wong loro sumungkêm siti | ngaras 
pada riwusnya mijil aturnya || 


5. Mijil 


1. ulun gusti kinèngkèn pun dasih | Martalaya kang wong | angunjuki 
priksa jêng sang mangrèh | yèn ing mangke lampahipun abdi | dalêm 
angsal kardi | pun Mangir kapikut || 


2. ing wisaya upayaning sandi | barkah dalêm katong | pan rinèngrèng- 
rèngrèng sadayane | purwa madya ing wusana titi | malah mangke gusti | 
pun Mangir yun cundhuk || 


3. ngèstupada mring paduka mulki | sakarsa sumaos | saha ngunjukkên 
bulubêktine | mring paduka angunjukkên malih | putra dalêm gusti | Dèn 
Ajêng Pêmbayun || 


4. sri narendra langkung sukèng galih | lêjaring wirangrong | sumiram 
carêm sumyarjèng rume | kanikmatan manenggar sumrah mrik | sêka 
lami [la...] 


--- 48 --- 
[...mi] nguni | adining nugragung || 


5. sumuking tyas angêmu mêmanis | pitulung Suksmanon | sri sudigbya 
sih ing Hyang pinardyèng | duk nirbawa aturirèng dasih | wusana nêbda 
ris | ing saklakonipun || 


6. putraningsun lan kancamu sami | apa karahayon | kadwi matur barkah 
padukajèng | datan wontên kang malangatèni | nata malih angling | 
timbalana gupuh || 


7. paman Môndaraka Adipati | mring jroning kudhaton | warahên kêlamun 
ana gawe | kang liningan nêmbah lèngsèr saking | ngayunan narpati | 
Môndrakan prapta wus || 

8. dhinawuhkên timbalan narpati | sahtiti dutèng wong | Adipati 
Môndaraka age | gurawalan dènira lumaris | sêmana wus prapti | 
ngayunan sang mulku || 


9. sri narendra angandika maring | Môndaraka alon | hèh ta paman tyang 
kalih praptane | kinèngkèn pun Martalaya Adi- | pati atur uning | yèn pun 
Mangir sampun || 


10. kapikut kenging upaya sandi | yun sumiwi mring ngong | ngèstupada 
tur bulubêktine | myang ngaturkên wayah dika yêkti | hèh paman dipati | 
undhangana gupuh || 


== NG man 


11. sadaya wadyaningsun Matawis | kang sumêktèng kewoh | ing karya 
yèn prapta ngayudane | ingkang samun ywa ngantya kadêling | yèn 
kadêling dadi | pun Mangir tyasipun || 


12. ringas têmah ngadêg surèng galih | tan wande prang rêmpon | 
Môndaraka atur sandika ge | ingundhangan wadya gung Matawis | tan 
dangu wus sami | sumêktèng apupuh || 


13. Môndaraka wus tinundhung mijil | lan prawara[23] karo | datan pêgat 
tanya-tinanya rèh | purwa madya têkèng wusananting | tri suka sukur 
mring | mungguh ing Hyang Agung || 


14. titi sulang pangribawaning ngling | gênti winiraos | Kyagêng Mangir 
sêmana karsane | ngrumiyinkên duta mring Matawis | tur uning sang aji | 
dene kang tinuduh || 


15. sira dhalang Sandiguna kanthi | Singajaya kang wong | Mangir 
kabênêr kamituwane | ingiring wong kalih dasa sarwi | awahana wajik | 
sumêkta ing kewuh || 


16. gêgancangan lampahira sami | marga tan rinaos | dungkap prapta ing 
pangurakane | kunêng gantya sri rajèng Matawis | ri sêdhêng miyosi | 
siniwèng wadya gung || 


17. mênggêp pinrak [pi...] 


35 


Babad Bêdhahipun Ing Mangir ah 

--- 50 --- 


[...nrak] dhêdhampar rukmadi | upacara abyor | èbêk supênuh ruming 
parnadèng | sumawur têka minuni sari | sarining sabumi | mangas ruming 
luhur || 


18. ing kaswarjanan yudanagari | mantar sinekang wong | ingkang 
manuhara raharjasèng | wuryan rênggèng pêrdôngga sri sumrik | jrahing 
busana sri | mangembahi santun || 


19. sênêning rat katongtoniramsih | gung prabawa katong | pating tleram 
paniwèn isthane | kyat kumênyar têka milangoni | kêprabaning kèsri | 
ngakasa wèh wuyung || 


20. pirang-pirang rêsmining naya di | dumêling katongton | pêpak sagung 
wadya kang sumiwèng | Adipati Môndraka nèng ngarsi | pra putra myang 
ari | andhèr marikêlu || 


21. tan antara wontên janma prapti | lampahnya tan alon | kèndêl anèng 
ing pangurakane | ingkang kalih jujuk wringin kadwi | mêpês pasilaning | 
kawistarèng mulku || 


22. sri narendra angandika aris | mring gandhèk sêkaron | bocah gandhèk 
ngumentara age | titikanên sujanma kang prapti | loro nèng madyaning | 
wringin dewadaru || 


23. sandika gandhèk [ga...] 
ssp maa 


[...ndhèk] mêsat sing ngarsi | wus cundhuk sêkaron | ki sanak ngong 
cinundaka rajèng | dika pundi lan karya punapi | kang tinanya angling | 
ngong tiyang ing dhusun || 


24. cinundaka mring Ki Agêng Mangir | mring kangjêng sang katong | 
ponang gandhèk wangsul age-age | prapta katur niskara tinuding | sri 
nata sukanting | sumyak ing pasêmun || 

25. wusana rum andikaning mulki | timbalana alon | janma kang nèng 
wringin kêmbar karo | kongkonane si jêbèng ing Mangir | kang gandhèk 
mêsat sing | ngayunan sang mulku || 


26. prapta dhawuhkên timbalan aji | ki sanak sêkaron | ingandikan 
kangjêng sang amangrèh | tur sandika canthika wus kerid | prapta 
byantara ji | gêpah awotsantun || 


27. muka sumungkêm lir ngaras siti | gupita sang katong | bocah sira 
umatura age | kinongkon apa marang Si Mangir | ponang duta nuli | 
nêmbah aturipun || 


28. ulun gusti kinèngkèn pun dasih | kunjuka sang katong | sahing 
sêmbah pun Mangir wiyose | nèng dhasaring padanta sang mulki | gupita 
sang aji | ya tarima ingsun || 


29. ponang duta 
--- 52 --- 


gya umatur malih | mring kangjêng sang katong | yèn marêngi karsa 
padukajèng | abdi dalêm pun Mangir sêdyapti | mangèstupada ji | myang 
ngunjuki lampus || 


30. pêjah gêsangnya pun abdi gusti | kunjuka sang katong | myang 
ngunjuki pariksa wiyose | yèn abdi dalêm pun Mangir manggih | wanodya 
yu luwih | ngumbara kaswayun || 


31. sawêca putra paduka mulki | rum-aruming sinom | Radèn Ajêng 
Pêmbayun namane | lamun èstu putra paduka ji | pun Mangir sêdyapti | 
sumiwi sang prabu || 


32. andhèrèkkên putra paduka ji | gupita sang katong | mula putraningsun 
sayêktine | purwanira ingsun tari krami | lênggana ing kapti | wusananira 
mur || 

33. sing jro pura dahat sun ulati | madyaning wana grong | jajah desa 
amilangkorine | ngêbo laku anjalak pandêling | mêksa tan pinanggih | ing 
wusananipun || 


34. tinêmu marang Si Jêbèng Mangir | sakêthi sukèng ngong | trima sokur 
mungguh Hyang Suksmane | lan besuk apa gone sumiwi | Si Jêbèng 
Mangir mring | nagara Matarum || 


35. yèn wis karuhan gone sumiwi | 
s B3 


marang ngarsaning ngong | sun kon mêthuk sadulure kabèh | lawan 
paman-pamanira sami | anèng margi-margi | tênapi wadyèngsun || 


36. duta matur mring kangjêng sang aji | sumiwinya kang wong | benjing 
dintên Rêspati Manise | nata nêbda muliha tumuli | gya ginanjar picis | tri 
dasa reyal wus || 


37. myang busana duta mêsat nuli | sing ngayunan katong | gupuh prapta 
ing pangurakane | mangkat mantuk sakkancanya sami | ya ta jêng sang 
aji | duk sapungkuripun || 


38. ponang duta nata ngandika ris | mring Môndraka alon | hèh ta paman 
undhangana kabèh | ri Rêspati kang sumêktèng jurit | myang kang pancèn 
sami | mêthuk putraningsun || 


39. dèn pataha sakjawining nagri | bagenên ponang wong | lan 
wadyèngsun kang ngulari kabèh | timbalana mantuk mring Matawis | 
sandika Dipati | Môndraka undhang wus || 


40. animbali wadya kang tinuding | ngulari sang sinom | duk sêmana 
kangjêng sang arajèng | jêngkar kondur amanjarèng puri | ginarbêg pra 
cèthi | pasowan kapungkur || 


sas DAs 


6. Pangkur 

Babad Bêdhahipun Ing Mangir ahh 
Sasrawinata 


1. duk prapta ing dalêm pura | sri narendra pinêthuk maèswari | sumuk 
enggaring_pasêmun | ruming ujwala kongas | tejaningrat manoning 
tawang dipa nrus | rumêsêp sru kanikmatan | nikmating sih Sukmana di || 


2. pra garwa enggar sadaya | duk uninga kilat liringing aji | upamanya 
lampah dalu | kapêthuk obor mubyar | myang lir môngsa katri katur kèn 
jawah rum | siram-siram sru karênan | manis sumrah mangêrsêpi || 


3. wimbuh duk pinaring wikan | ring sangsaya mangembah sukèng galih | 
kang sawênèh para arum | suka winor rawaspa | sru kagagas kusuma 
kang andon sirtu | pinurwa wasesèng praja | kadrêsan ing madu riris || 


4. kunêng pasowan ing jaba | wus bubaran sudhiya ing ajurit | gambira 
rêna surènggul | sebak wikridita byat | marêm kadya ginala sasolahipun | 
sumêkta ya ta kawarna | wadyabala ing Matawis || 


5. ing nguni ingkang dinuta | lampah sandi ngupaya sang rêtna di | wus 
mantuk praptèng Matarum | laju sudhiyèng yuda | Alap-alap kang môngka 
pênganjuripun | kunêng [ku...] 


--- 55 --- 
[...nêng] malih kawuwusa | duta kang saking Matawis || 


6. sakmarga asêsandêran | lampahira ing Mangir sampun prapti | katur 
niskara ingutus | myang wawêlinging nata | saksukanya narendra pan 
sanpun[24] katur | Ki Agêng sêklangkung suka | sêksana ngundhangi 
dasih || 


7. sak-Mangir kêrig sadaya | perang-perang gêgamanira asri | mung 
tumbak pêdhang lan suduk | istha janmarsa yuda | tandhu jaran jajaran 
miwah pêpikul | pra bêkêl pininta-pinta | sakgêgamannya miranti || 


8. ya ta wau sang kusuma | wus busana sinawang kadi ratih | 
mangejawantah tumurun | tuhu ayu utama | wimbuh kongas lir wulan 
purnamasantun | gumilar-gilar sung rimang | kucêm sagung kang ningali 

9. katêmbèn ebating pamyat | lir mukswèng gyan tan wênang nguju liring 
| manglayung nglela sumunu | nukadaring jagad ngrat | Adisara tan têbih 
lawan sang ayu | kang mêngka ajum pangrundah | ing driya sang kusuma 
di || 


10. tandya wus nitih wilisan | bojon bêkêl pêpak sumiwèng ngarsi | kang 
badhe dhèrèk sang ing rum | pininta kang ampilan | 


--- 56 --- 


jajar papat pra kênya jajari ngayun | gunggung janma kawan dasa | kang 
ngodhe datan winarni || 


11. ri sampunira sumêkta | tandya budhal nuju dina Rêspati | wêtara 
gêgaman sèwu | sanèse kang babêktan | anèng wuri ingirid kêpala 
dhusun | miranti sasikêpira | kathah janma nunut margi || 


12. kêpengin wêruh nagara | ing Mataram saya ngluntak kang dasih | 
tunjang-tinunjang lumaku | saking kudune mulat | pêngantène jarene 
putra sang prabu | warnane kacrita endah | ayune kêluwih-luwih || 


13. wus lêpas ing lampahira | upacara abra sinang mêrapit | Ki Agêng 
nèng wurènipun | rêspati nitih kuda | datan têbih lan pusaka Kyai Baru | 
ginarbêg santananira | kinubêng gêgaman asri || 


14. kinare-kare wadyanya | isthanira kadya binayangkari | sakbobote rada 
bagus | busananira mubyar | sang rêtnayu tindakira munggèng ngayun | 
jinajaran pra pawongan | para bêkêl magêrsari || 


15. liniga gêgamanira | butarêpan lampahira sakmargi | kathah janma 
samya dulu | munggèng [mung...] 


sts 57 ic 


[...gèng] têtirah marga | lare angon gumrubyug ngêtutkên laku | rêmbên 
lampahirèng marga | singgunging èstri lumaris || 

16. sêmana praptèng Karasan | Kyagêng Mangir nahên ngantya sêlastri | 
ngasokkên kang para wadu | tênapi para kênya | kalih malih Ki Agêng 
panyiptanipun | ngantosi timbalan nata | kang badhe mêthuk sang dèwi || 


17. kang abdi kinèn mêcalang | lamun wontên utusannya sang aji | enggal 
kinèn ngaturi wruh | mring pamondhok Karasan | kunêng malih sri 
sudigbya ing Matarum | enjing miyos siniwaka | pêpak kang samya 
manangkil || 


18. Adipati Mêndaraka | atênapi Pangeran Mangkubumi | myang Pangeran 
Singasantun | Kangjêng Pangran Dipatya | Pangran Pugêr Pangran 
Purbaya sumambung | Pangran Jayaraga lawan | Pangran Wiramênggala 
twin || 


19. myang Pangeran Pringgalaya | myang Pangeran Têpasana anênggih | 
andhèr sumiwi ing ngayun | myang Pangeran Juminah | pra dipati 
mêncanagara supênuh | wus samya rumakit tata | pênganggo sinang 
marnèni || 


20. pating pêncorong winulat | pating tleram mangilat-ilat thathit | 
kumênyar [ku...] 


--- 58 --- 


[...mênyar] ngrênyêp sumuluh | maliwran-liwran laras | sumyar-sumyar 
sumiram gônda sumrik rum | nglandêng minging mêngêng sumrah | 
ngêdusi rêjasèng èsthi || 


21. nata nêbda mring Môndraka | nêdha paman suwawi adum kardi | 
manira wontên kudhatun | jêngandika nèng jaba | sang dipati sandika ing 
aturipun | wusana arum sêbdanya | hèh ta kulup Mangkubumi || 


22. lawan sira Singasêkar | umêthuka anèng jaban nêgari | mantri 
majêgan sêdarum | mapaga Sudimara | yèn Si Mangir ingiring gêgaman 
agung | dèn tulaka anèng kana | ywa ngangsi akèh kang ngiring || 

23. putu Pugêr Purubaya | umêthuka Danalaya di aglis | wong Kajoran 
ingkang mèlu | Tumênggung Alap-alap | umêthuka anèng Bantul 
sakancamu | de para mantri Mataram | kang padha sumêktèng wèsthi || 


24. yèn Si Mangir ngiring bala | gêgaman kèh istha kadi wong jurit | 
balèkna sêbda kang alus | karia sawêtara | putu Pringgalaya lan Juminah 
putu | lan putu Wiramênggala | putu Têpasana sami || 


25. mirantia pagêlaran | lan sakèhe para mantri ing Matawis |[25] 
--- 59 --- 


Wiraguna sira iku | jogoa pangurakan | yèn Si Mangir wus prapta sira kang 
gupuh | andhêgên upacaranya | ngamungna ingkang kêkasih || 


26. kêlawan sêntananira | ingkang ngodhe jalu tênapi èstri | kang ngiring 
marang kudhatun | ingsun nèng kêmandhungan | gung prajurit barisa 
pêndhêm sêdarum | angubêngana nagara | disamun kang ngati-ati || 


27. wus rampung panggusthènira | sigra mangkat Pangeran Mangkubumi 
| lan Pangeran Singasantun | Alap-alap pêngarsa | sampun prapta miranti 
wontên ing Bantul | Pangran Mangkubumi pranta[26] | Sudimara amiranti 


28. lan Pangeran Singasêkar | para mantri majêgan ingkang ngiring | 
Pangran Pugêr Purbaya wus | ngirid wadya Kajoran | sampun prapta 
Danalaya dènnya mêthuk | Wiraguna sakancanya | pangurakan amiranti || 


29. myang pranatanirèng gôngsa | Kodhokngorèk ponang bêdhug miranti 
| pangurakan ugyanipun[27] | pelog slendro sinêla | mubêng turut 
têtirahing ngalun-alun | nêgari dalêm Mataram | lir bojadrawina kèksi || 


30. pangeran catur tuguran | 


sas 60 == 

nèng paglaran bupati para mantri | nèng pêncaniti sêdarum | Dipati 
Mêndaraka | kêmandhungan dènira tugur umêthuk | kunêng malih kang 
winarna | pêcalange Kyagêng Mangir || 


31. sampun ngaturi uninga | yèn utusanira sang nata prapti | kang pancèn 
mêthuk sang ing rum | Kyagêng Mangir gya undhang | wusnya rakit lir duk 
angkatira wau | prayitna sakmarga-marga | dènira ngrêksa sang dèwi || 


32. ing Bantul sêmana prapta | Ki Tumênggung Alap-alap tumuli | gupuh- 
gupuh dènnya mêthuk | alus manising sêbda | dhuh nah anggèr ulun 
ingutus sang prabu | kang rumiyin pangèstunya | Jêng Senapati Matawis || 


33. dhumawuha mring paduka | Kyagêng Mangir dhêku manuwun kang 
sih | Alap-alap malih muwus | kaping kalih kawula | kinèn mêthuk mring 
paduka lan sang ayu | tôndha sih trêsnaning nata | lan amba atur prayogi 


34. padukarsa sowan nata | angaturkên dhumatêng sang rêtna di | 
ambêkta dêdamêl agung | karya salah graita | yèn suwawi enggal 
wangsulna pukulun | sêpalih andhèrèkêna | sêpalih rumêksèng 


ws GI we 
Mangir || 


35. dhuh anggèr ywa salah tômpa | badhe lami paduka nèng Matawis | 
sang nata angayun-ayun | badhe abojakrama | mring paduka 
sakêlangkung asihipun | Ki Agêng nurut kiwala | kang wadya wangsul 
sêpalih || 


36. tandya laju lampahira | Sudimara sêmana sampun prapti | pangran 
kêkalih umêthuk | dhumatêng ingkang putra | tandya lêrêp wau Dèn 
Ajêng Pêmbayun | manêbda dhatêng kang raka | dhuh kakang Ki Agêng 
Mangir || 


37. lah punika kangjêng paman | Pangran Mangkubumi ingkang satunggil 
| paman Pangran Singasantun | sami mêthuk kawula | Kyagêng Mangir 
sing kuda enggal tumurun | aris dènira lumampah | wus cundhuk lan 
pangran kalih || 

38. Ki Baru tan kêna têbah | Radèn Ajêng Pêmbayun têdhak aglis | 
lumajêng mangraup suku | ngabêkti mring kang paman | sêkalihan kang 
paman tansah ngêmuluh | sang dyah nungkêmi karuna | ri wusnya gya 
tata linggih || 


39. Ki Agêng Mangir ngabêktya | ing sujudanira pangeran kalih | tan 
nyana kêna ing apus | prananing sandi samar | pangran kalih nêmbrama 
kang lagi rawuh | titi manis wijang-wijang | lêlêmbaran manganyut sih || 


40. wijah-wijah [wijah-...] 
--- 62 --- 


[...wijah] lêmpah-lêmpah | singa ingkang kurang dipun wuwuhi | amayang- 
mayaning wuyung | kayungyune ingarah | ngarah-arah sumyar sumrah 
manis arum | Ki Agêng Mangir aturnya | manuwun kasmarèng galih || 


7. Asmaradana 


1. pangran kalih sarêng angling | dhuh ki jêbèng lakon ingwang | ingutus 
kangmas sang rajèng | mêthuk rimtanira[28] sang dyah | tênapi mêthuk 
sira | wit saking karênanipun | kangmas aji ing Mataram || 


2. sokur mungguh mring Hyang Widi | kagungan mantu lir sira | namung 
sira bae jêbèng | kang bisa momong sang rêtna | kêlamun sira bisa | lir 
momong kangmas sang prabu | rukun rakêt maratuwa || 


3. pêsthi agung sihing aji | ngadate kangmas narendra | wis nora ngarani 
uwong | sapa sujanma kang bisa | mongmong ngladèni putra- | nira 
kangjêng kangmas prabu | dèn sruwe agung sihira || 


4. aja kang lir sira kaki | wuwuh dadi mantonira | pêsthi kêluwih asihe | 
tikêl lawan sapa-sapa | dhasar wus ubayanya | kangmas sudigbya 
Matarum | sing sapa wonge kang bisa || 


5. manggihakên sang rêtna di | sayêkti jatukramanya | ginadhang- 
gadhang ing têmbe | 

--- 63 --- 


dadi wrangkaning sang nata | tur ginanjar nagara | Bagêlèn sakurutipun | 
lan manèh ingsun dinuta || 


6. maringkên payung kêkalih | kang kuning tlacap sang rêtna | dene 
ingkang ijo sèrèt | ginanjarakên mring sira | tôndha mantu narendra | lan 
tôndha sihe sang prabu | jêbèng marang jênêng para || 


7. Ki Agêng manuwun kang sih- | irèng nata kang dhumawah | dhumatêng 
kawula mangke | sun pêtak munggèng mustaka | cinancang pucuk kiswa | 
pun dasih panyiptanipun | tan pisan-pisan sagêda || 


8. malês sih dalêm sang aji | kang rumêntah mring kawula | tan langkung 
panuwun ingong | mring kangjêng sri naranata | mugi-mugi paringa | sih 
ngapuntên dhatêng ulun | prakawis ing kina-kina || 


9. pangran kalih sarêng angling | hèh jêbèng aja rinasa | prakara mau- 
maune | ingsun kang nanggung mring sira | yêkti tan dadi apa | mung 
nontona sang rêtnayu | awit dadi garwanira || 


10. yêktine kangmas nêrpati | yèn galiha kang mêngkana | mangsi sun 
têkoa kene | mêthuk sira lan sang rêtna | tênapi pra atmaja | myang 
sakèhe punggawa gung | kang padha mêthuk mring sira || 


11. dene [de...] 
--- 64 --- 


[...ne] prakara ing nguni | kangmas sultan wis tan karsa | anggalih prakara 
rèmèh | wis dibuwang mring sagara | kangmas jêmbar galihnya | lan 
manèh pitutur ingsun | marang sira gêgênthongan || 


12. besuk yèn prapta Matawis | kagungan pênganggêpira | jêbèng marang 
kangmas katong | tuwin paman Môndaraka | ngadate kangmas nata | yèn 
digungani têrtamtu | moprol abrol sihnya tiba || 

13. apa kang sinuwun kaki | masthi sira pinaringan | jêr mantu lanang 
sawiyos | dhasare bagus warnanta | garwamu dèn la-êla | kinacèk samèng 
sadulur | ngrèh putra pêmbarêp gêsang || 


14. tur sandika Kyagêng Mangir | pangran kalih malih nêbda | sun tuturi 
manèh jêbèng | rèhning sira nêja seba | marang kangmas narendra | 
kapindhone wong asêpuh | lagi sapisan punika || 


15. baturmu balèkna kaki | kang padha gawa gêgaman | kurang rumakêt 
katongton | angur konên padha ngrêksa | nèng Mangir bokmênawa | watir 
sira tinggal kulup | rowang ngarêp sêpi wuntat || 


16. wit têka panduga mami | sira jêbèng masthi lawas | nèng nagara 
Matarame | mung ngamungna 


--- 65 --- 


upacara | ingkang umiring sira | kêluwih bêcik kadulu | sênadyan gawa 
gêgaman || 


17. kang patut dipun tingali | rèhning seba marang nata | tur lir ramakira 
dhewe | pamrihku supaya aja | ngêgèt-êgèti janma | jêr wadyane 
kangmas prabu | yèn wêruh gêgaman rangap || 


18. singunên têmah tan eling | lir tinêbak setan kawak | dadine sira 
katongton | wêlas marang wong Mataram | sasat wêlas sang nata | kaèksi 
nalikanipun | bêcik anggêpmu mring nata || 


19. tôndha sih rêsêp darbèni | bapa maratuwa nata | Kyagêng Mangir rum 
ature | sandika sêksana prentah | sagungirèng gêgaman | pininta kang 
pancèn mantuk | namung kantun kawan dasa || 


20. ingkang pininta lumiring | kêlawan kang upacara | kang jajari sang lir 
sinom | tênapi ingkang rêmbatan | ya ta sampun umangkat | sagung 
gêgaman kang mantuk | mring Mangir tugur sadaya || 

21. rumêksa yèn ana wèsthi | tandya pangeran kalihnya | pangandikanira 
alon | hèh jêbèng payo glis mangkat | sêlak ingarsa-arsa | kangmas 
sudigbya Matarum | Kyagêng 


--- 66 --- 
Mangir tur sumôngga || 


22. gya budhal pangeran kalih | tindakira munggèng ngarsa | prasamya 
nitih kudane | wuri pisan Alap-alap | Kyagêng Mangir prênahnya | nèng 
wurènira sang ing rum | Ki Baru tan kêna têbah || 


23. cakêt lan kêpuhing wajik | duk prapta ing Danalaya | pinêthuk Pangran 
Dipatos | Pugêr Pangran Purubaya | ya ta duk yun-ayunan | rayi kalih lan 
sang ayu | sumêdhot raosing driya || 


24. upama panah tumitis | manêrus tancêb ming[29] manah | manguntar- 
untar raose | sang rêtna tandya tumêdhak | saking wahananira | yèn kang 
rayi kalih mêthuk | manêbda dhatêng kang raka || 


25. hèh kakang Ki Agêng Mangir | kêkalih punika dhimas | Pugêr dhimas 
Purbayane | prasamya mêthuk manira | tênapi jêngandika | Ki Agêng 
enggal tumurun | sing kuda agurawalan || 


26. ri sampunnya tata linggih | prasamya asêsalaman | atas agama Islame 
| Pangran Pugêr Purubaya | nêmbrama ingkang prapta | nêbda luwês 
manis arum | kakang saklampah paduka || 


27. punapa raharja sami | Kyagêng Mangir aturira | 
--- 67 --- 


inggih sami karahayon | barkah dalêm sri narendra | kang dhumawuh 
kawula | tandya pangran kalihipun | ngabêkti dhatêng sang rêtna || 


28. sru guguk matur wor tangis | dhuh kakang êmbok kawula | tan nyana- 
nyana sêmangke | ciptamba kadya supêna | duk pinanggih paduka | 
katujonipun bok ayu | duk murca saking jro pura || 

29. ngumbara manglaya bumi | manglangut wusanani |[30] pinupu 
Kyagêng Mangire | dados manggèn prênahira | coba klamun sanèsa | 
kang mupu paduka èstu | sajêg jumlêg tan kêpanggya || 


30. sadhèrèk ibu sudarmi | sang rêtna duk amiyarsa | pênangise rayi roro 
| agêmbor asru karuna | sêrêt wijiling sêbda | kagagas duk purwanipun | 
adhimas aja rinasa || 


31. wis liguwa[31] sira yayi | kapriye mêngko jêng rama | iya ing 
sakpungkur ingong | apa padha karaharjan | tanapi kadang-kadang | tuwin 
para ibu-ibu | kang rayi kalih aturnya || 


32. sadaya raharja sami | namung sakmurca paduka | rama ibu lan 
sêdhèrèk | samya mêgêng bukti nendra | wayang-wuyung sakpraja | jro 
pura [pu...] 


--- 68 --- 
[...ra] samya udan luh | samun tejaning nagara || 


33. dhêdhêt ngakasa rawati | kêpyur-kêpyur ngêmu rimang | istha labuh 
kang wirangrong | dene kang para dipatya | samya kinèn ngupaya | 
dhumatêng paduka èstu | mring têpasing sawo dadya || 


34. têkèng mangke dèrèng sami | umantuk sakparan-paran | nagari sêpi 
kimawon | ri wusnya têntrêm sadaya | gya pangeran kalihnya | tumuli 
dhawuhkên têmbung | timbalan dalêm sri nata || 


35. dhuh kakang Ki Agêng Mangir | timbalanira jêng rama | dhumatêng 
paduka mangke | jêngandika tan kalilan | bêkta dêdamêl kathah | bok 
karya sanès panêmu | mring sagung wadya Mataram || 


36. lan malih lamun ngèsêmi | marang liyaning nagara | kirang rumakêt 
katongton | mung ngamungna upacara | ingkang ngiring paduka | tênapi 
janma pêpikul | sêdene sujanma kênya || 

37. prayogi dipun tingali | tôndha bêkti mring narendra | ping kalih 
maratuwane | sintên kang pantês junjunga | kêjawi wadyabala | atmaja 
lan putra mantu | kadang tênapi sêntana || 


38. kakang punika tur mami | Kyagêng Mangir duk miyarsa | suka atur 
sandikane | 


=== 69 == 


kang wadya gya ingundhangan | sampun mantuk sadaya | gunggung 
janma patang puluh | namung kantun upacara || 


39. kang umiring Kyagêng Mangir | tênapi kang para kênya | ingkang 
dhèrèk sang lir sinom | sêmana atandya mangkat | saking ing Danalaya | 
kang dadya cucuking laku | Pangran Mangkubumi miwah || 


40. Jêng Pangeran Singasari | de Pangran Pugêr Purbaya | cakêt nèng 
ngarsa sang sinom | Ki Agêng nèng wurènira | asongsong mliyo patra | 
dene wêkasaning laku | Ki Tumênggung Alap-alap || 


41. sakônca prayitnèng wèsthi | golong kêlawan wadyanya | Pangran 
Pugêr Purbayane | dene dhalang Sandiguna | sakancanira samya | anèng 
kanan keringipun | Ki Agêng Mangir kang tansah || 


42. ananduki adu manis | pating kranthuk pasmon samar | sumrasah 
parisêjane | Kyagêng Mangir ciptanira | nuli agea panggya | lawan Jêng 
Sultan Matarum | wus lêpas ing lampahira || 


8. Durma 


1. datan mundur wus prapta sajroning praja | Pangeran Mangkubumi | 
kêlawan Pangeran | Singasari parentah | mring para wadya pangirid | 


ss 70c 


lampahing kasba | kinèn atata sami || 

2. ywa kaliru prênahira juga-juga | jajar nglima rêspati | ngarsa têkèng 
wuntat | aywa dhompo kang lampah | kang waos kinèn amandhi | sarta 
liniga | ywa pêgat yitnèng wèsthi || 


3. wus warata wadya samya dhinawuhan | rêmpêk lampahing baris | sap- 
sapan arampak | atap awijah-wijah | gumulung anggolong pipit | untabing 
kasba | kadya sela blêkithi || 


4. srang asêlur busana maneka sinang | sebak kang prawatagni | yyah lir 
wukir sêkar | wênèh arsunabèng wyat | blêdug kang mênganggo putih | 
saking mandrawa | sebak kuntul mangrawi || 


5. sonar ingkang pra mega asri araras | sorot lir lintang ngalih | tansah 
gêbyar-gêbyar | sênêning sara mantap | kêpraban pradiptyèng rawi | 
mathathit liwran | ngakasa ngêmu kingkin || 


6. pangrikirèng turôngga asri barungan | wor gêrdêging lumaris | 
panyêluking janma | nonton asri kawuryan | dadya tontonan sakmargi | 
isthaning lampah | lir andon jayèng jurit || 


7. duk sêmana 
ss Jle 


wus prapta ing pangurakan | Kodhokngorèk munya tri | tênapi kang 
gôngsa | urut lun-alun munya | kyat umyang lir karngèng langit | 
bêdhugnya ngantag | yayah ambuyangkari || 


8. Kyagêng Mangir sangsaya enggar kang driya | Wiraguna tumuli | 
mêthuk sigra-sigra | alon ing sêbdanira | dhuh anak Ki Agêng Mangir | 
anggèr paduka | arsa lumêbèng puri || 


9. tunjuk mukak dhatêng maratuwa nata | ulun atur prayogi | gunging 
upacara | kantuna wontên jaba | Ki Agêng Mangir nuruti | pangeran papat 
| kang anèng pôncaniti || 


10. tur uninga dhumatêng darma narendra | lamun Ki Agêng Mangir | 
kèndêl pangurakan | ngantosi kang timbalan | sang nata ngandika aris | 
mring gandhèk karwa | hèh gandhèkipun aglis || 

11. timbalana putraningsun nini rêtna | lan lakine Si Mangir | konên laju 
marang | pura katêmu ingwang | ywa kasuwèn anèng jawi | kang gandhèk 
nêmbah | lèngsèr ngayunan mulki || 


12. gurawalan wus prapta ing pangurakan | dhawuhakên sêbda ji | nêdha 
jêngandika | ngandikan sri narendra | kêlawan sang kusuma [ku...] 


ip E 
[...suma] di | ingarsa-arsa | wontên sajroning puri || 


13. nata langkung onêng dhumatêng kang putra | myang kasêsa yun 
uning | dhatêng jêngandika | rèhning gusti sudigbya | dèrèng nate-nate 
kyai | kagungan mantya | mila paduka kyai || 


14. kang nimbangi sih supêkêtnya sang nata | ya ta Ki Agêng Mangir | 
dhêku tur sandika | dene sang narendratma | pinêthuk jêmpana nuli | laju 
tindaknya | Kyagêng dharat lumaris || 


15. anèng wuri Ki Baru tan kêna têbah | sêntana gêrbêg sami | praptèng 
pôncanitya | narendratma gya têdhak | ginarbêg ing para cèthi | gya laju 
minggah | dhumatêng sitiinggil || 


16. gya pinêthuk pra kênya sajroning pura | samya angêmu tangis | 
praptèng brajanala | Dipati Môndaraka | umêthuk sang kusuma di | 
angêmu waspa | wusana ngandika ris || 


17. adhuh nyawa putuningsun nini rêtna | tan nyana mêksih urip | sun 
ulati sira | lawas nora kêpanggya | nganti nyêbar wran Matawis | anjajah 
desa | milangkori tan panggih || 


18. wana gunung urut pasisir tan panggya | sun nyana uwis mati | 
mêngko sira [si...] 


sas Jen 


51 


Babad Bêdhahipun Ing Mangir ahh 
Sasrawinata 


[...ra] nyawa | katêmu mêksih arja | sèwu lêgane kang ati | marang lakinta 
| iya mas putu Mangir || 


19. pan sakêthi jumurung mring lakènira | iya mas putu Mangir | kang 
nêmokkên sira | sira masthi tan seba | marang nagara Matawis | ginawa 
minggat | bablas liyan nêgari || 


20. ri sampunnya tandya sami tata lênggah | kêmandhungan miranti | 
sang rêtna ngandika | dhumatêng ingkang garwa | dhuh kakang Ki Agêng 
Mangir | punika eyang | Môndaraka Dipati || 


21. kang nguyuni tyang Mataram sadayanya | jêng rama tan udani | amis 
bacin miwah | bambang lum-aluming rat | jêng eyang kang masesani | 
tandya sang rêtna | ngabêkti sang dipati || 


22. Kyagêng Mangir sêksana mangaras pada | Môndaraka Dipati | 
manêmbrama ingkang | prapta amanis sumrah | nuwun turnya Kyagêng 
Mangir | Dipati Mônda- | raka malih nêbda ris || 


23. hèh mas putu sun asung prayoga sira | sira arsa ngabêkti | maratuwa 
nata | jêbèng prayoganira | nganggoa tata nagari | ywa gawa tumbak | 
mring pura datan kêni || 


24. kèrèkêna ing kene ingsun kang têngga | ya ta Ki Agêng Mangir | 
--- 74 --- 


wagugên kang driya | dangu tan kêna nêbda | kumêjot sajroning galih | 
pangartikanya | tumbakku Barukuping || 


25. jaba yèn wus barêng pêdhote jangganta | pisah kêlawan mami | 
tandya sang kusuma | adrês pangimurira | lir gurimis puspita mrik | 
acampur kilang | drawa suraosing ngling || 


26. adhuh kakang paduka ywa walang-driya | punika eyang yêkti | kang 
pitajêng nala | sampun tataning praja | yèn arsa lumêbèng puri | tan 
kenging bêkta | gêgaman jawi kêris || 

27. lah ta kakang kang wêlas dhatêng kawula | yèn dika bêkta biring | 
datan wande kula | sinêrêng mring jêng rama | ingran tanpa praja niti | 
yèn jasat kula | kadukan jêng rama ji || 


28. botên wande paduka katut kiwala | dika kêlawan mami | pinisahkên 
rama | bibrah tataning krama | jêr ciptaningsun kiyai | dhatêng paduka | 
tan nêja malih kapti || 


29. donya kerat tulusa mêngku mring kula | dika pangeran mami | mila 
jasat kula | purun nglampahi krama | dhumatêng paduka nguni | tur 
purwanira | kinramakên[32] tan apti || 


30. dènnya nêbda sang rêtna kawêlas-arsa | nungkêmi pangkyan sarwi | 
adrês [adrê...] 


zs TG es 


[...s] locananya | ngusapan asta kiwa | kang kanan angasta wêntis | 
Kyagêng sêmana | sumêdhot ingkang galih || 


31. yèn ngantia pinisahkên lan sang rêtna | kadiparan wak mami | tan 
wande palastra | angur sun turutana | wong ayu tur dadi galih | nuragèng 
kênya | mundri talining urip || 


32. wus jinakis karsaning Hyang Maha Mulya | tan kêna owah gingsir | 
nuruti kang garwa | atur sêmbah sumôngga | kang waos kinantun jawi | 
datan antara | kêparak kalih mijil || 


33. andhawuhkên timbalan dalêm sri nata | dhatêng sang kusuma di | 
dhuh gusti paduka | kinèn inggal ramanta | lumêbêt dhatêng jro puri | 
gusti paduka | tindaka ngrumiyini || 


34. sang rêtnayu sêksana malbèng jro pura | sri narendra jalingsi | nèng 
sela gêgilang | rayi kalih nèng ngarsa | Pangeran Amangkubumi | lan rinta 
Pangran | Singasari tênapi || 


35. jêng pangeran dipati munggèng ing ngarsa | Pangran Pugêr lan malih | 
Pangeran Purbaya | sang rêtna duk katingal | lan Adisara tumuli | ingawe 
nata | sang dyah lumajêng aglis || 

36. sru karuna tandya nungkêmi kang rama | sêsambat [sêsamba...] 
--- 76 --- 


[...t] mêlas-asih | sri nata ngandika | adhuh nyawa sun trima | karyamu 
maharsèng sandi | wis ta mênênga | aja kêlara nangis || 


37. malêbua marang dalêm pêpungkuran | sang kusuma tumuli | malbèng 
dhatulaya | kêlawan Adisara | dene pra garwa myang sêlir | samya karuna 
| ngrubung kang lagi prapti || 


38. anjrit gumêr gumrumung sajroning pura | gulungan anèng siti | sang 
rêtna kantaka | ri wusnya paripurna | têntrêming tangis tumuli | malih 
kawarna | kangjêng sudigbya murti || 


39. pra pangeran kang anèng ngarsa sang nata | kinèn sumêktèng wèsthi 
| nging ywa kawistara | sonar liringing netya | dene Pangran Mangkubumi 
| lan rinta Pangran | Singasari umijil || 


40. mring mandhungan andhawuhakên timbalan | jêbèng Ki Agêng Mangir 
| sira ingandikan | lumêbu mring kudhatyan | ya ta Ki Agêng ing Mangir | 
atur sandika | kerid pangeran kalih || 


41. kang ampilan sadaya kantun nèng jaba | sapraptane jro puri | anèng 
ngabyantara | nêmbah ingawe nata | Ki Agêng gya sèlèh kêris | ngabêkti 
nata | duk sumungkêm pada ji || 


42. Senapati [Senapa...] 
sai iy me 


[...ti] bêl prêmpêng emut dukanya | duk kuna andhatêngi | Kyagêng 
Mangir duknya | grana mangaras jêngkya | nginggatan marang sang aji | 
kadung ujungnya | jinêngku mring sang aji || 

43. kêtanggor ing sela gêgilang sirah crah | rahira kocar-kacir | polonira 
muncrat | Kyagêng Mangir wus pêjah | jumênêng Jêng Senapati | sarwi 
ngandika | wus lêga ati mami || 


44. kinèn nyamun Kyagêng Mangir pêjahira | layon wus dèn saèni | 
winêdalkên wuntat | ing kori bêbutulan | suruping baskara ganti | 
purnama muncar | pangran catur wus mijil || 


45. sampun panggih lan Dipati Mêndaraka | dhawuhakên sêbda ji | mring 
Sang Mêndaraka | eyang dhawuhnya rama | gung ampilannya pun Mangir 
| Ki Barukarna | pinundhut mring jro puri || 


46. sabab wayah jêngandika dèrèng klilan | mondhok wontên ing jawi | ing 
rèh kangjêng rama | dèrèng dugi onêngnya | dhumatêng Ki Agêng Mangir 
| sinuba-suba | wontên sajroning puri || 


47. dene kulawarga lan sêntananira | kinèn angaso sami | nèng dalêm 
paduka | Dipati Môndaraka | tur sandika wus andugi | dadya ngandika | 


=== 78 === 
dhatêng kang ngampil-ampil || 


48. lah ta êndi Ki Baru pinundhut nata | têrang mas putu Mangir | ing 
samêngko padha | lagi bangêt onêngnya | nuli ingaturkên maring | Dipati 
Mônda- | raka gupuh nampèni || 


49. gya ingaturakên marang jroning pura | Môndaraka kakang mundhi | 
[33] wus prapta jro pura | Ki Baru katur nata | sêklangkung trustha sang 
aji | cipta wus datan | ana malangatèni || 


50. Adipati Môndaraka sampun mêdal | kêmandhungan wus prapti | wran 
Mangir sadaya | ingajak mundur tandya | mring dalême sang dipati | 
sêklangkung dènnya | ngupasuba rinastri || 


51. sagunging wong Mangir samya ngeca-eca | rinêngga-rêngga sami | 
sinludhah sêbarang | boga busana wastra | nguni tan nyana ing kapti | 
gustine pêjah | mila enggar kang kapti || 

52. têtayuban sêbarang rêtnaning manah | ubyung-ubyung rinastri | 
wusnya lama-lama | wêruh gustine lena | sakêclapan sumêdyapti | bela 
gustinya | tandya sami pêpikir || 


53. wusnya guyup tandya samya ngèstupada | marang rajèng Matawis | 
atur prasêtyanya | panungkule katrima | ing mangke padesan [pa...] 


z= 79 == 
[...desan] Mangir | ginadhuhkên mring |[34] Môndaraka Dipati || 


54. pan pinara nênêm kang saduman marang | Môndaraka Dipati | dene 
kang saduman | Dipati Martalaya | Jayasupônta tênapi | pun Saradipa | 
Tumênggung Bacor dening || 


55. kang saduman mring Tumênggung Saradula | samya suka kang tampi 
| ganjarane nata | cipta asrah susêtya | ing gêsang praptaning pati | 
pinujamôntra | ngarjani saha dasih || 


56. bêdhahira ing Mangir pan sinêngkalan | tri boja tata bumi |[35] duk 
sêmana Jêng Sang | Senapati Ngalaga | mashur rungruming sabumi | 
kratonnya pindha | sinawung dhandhanggêndhis || 


Indeks: 
. katepang. 
pambêke. 
thathit. 
pracihnane. 
andêrawasi. 
sarpa. 
dêlahanipun. 
. manungku. 
. ginampilna. 
10. ngringgita. 
EL latri. 
12. angringgit. 
13. ngringgit. 
14. Lebih satu suku kata: Ki Agêng Mangir nêbda ris. 
15. Lebih satu suku kata: dhèrèk gusti duk rumuhun. 
16. nyamlêng. 


OONDU BUN 

17. punggung. 

18. jiwèngsun. 

19. paduka. 

20. lambenira. 

21. Sandiguna. 

22. angunjuki. 

23: prawira. 

24. sampun. 

25. Lebih satu suku kata: lan sakèhe pra mantri ing Matawis. 

26. prapta. 

27. unggyanipun. 

28. rintanira. 

29. mring. 

30. Kurang satu suku kata dan seharusnya guru lagu: Ba, 
manglangut wusananira. 

il. lungguha. 

32. kinramakkên. 

33. Lebih satu suku kata: Mêndaraka kang mundhi. 

34. Guru lagu seharusnya: 5a, ginadhuhkên mrang. 

35. Sengkalan: tri boja tata bumi (1523 A.).). 


57 


